Niat Berhenti Kerja Dan Bisnes Sepenuh Masa,  “Keluarga Kena Sokong Baru Teruskan Niat, Usahawan Ni Kongsikan 10 Tip Berguna!

Tekanan yang kuat setiap hari membuatkan ramai diantara kita tekad untuk berhenti kerja dan meneruskan bisnes sendiri. Sebenarnya tidak salah jika ingin menginjakkan kaki ke dunia perniagaan. Itu sebaiknya.

Pun begitu jangan jadikan alasan kerja sebagai titik untuk memulakan langkah dalam dunia perniagaan sebaliknya kena tahu niat sebenar berbisnes. Takut jatuh terduduk!

“Saya kini bekerja makan gaji dan bercadang untuk buat bisnes sepenuh masa. Apakah nasihat tuan?”

1. Fikir habis-habis kenapa anda nak tinggalkan kerja yang ada gaji tetap untuk buat bisnes yang pendapatan tak menentu. Banyak bisnes bungkus. Anda bersedia?

3. Usah harapkan bos anda, staf anda, vendor dan orang yang pernah anda tolong dulu untuk bantu anda buat bisnes. Apabila anda melangkah keluar pejabat tanpa pangkat dan jawatan, orang sudah tidak peduli siapa anda lagi. Belajar untuk hidup sendiri tanpa mereka.

4. Banyak bisnes tak beri apa-apa pendapatan untuk beberapa bulan pertama. Bukan mudah nak dapat market traction. Walaupun bisnes tak masuk duit, anda tetap kena bayar sewa rumah dan kereta. Begitu juga dengan belanja anak-anak sekolah. Pastikan anda ada simpanan untuk enam bulan sehingga setahun. Kalau lagi banyak, lagi bagus.

5. Sebahagian besar bisnes lambat masuk duit terutama sekali “duit besar.” Pastikan anda ada strategi untuk buat pendapatan kecil sebelum dapat wang yang lebih banyak. Boleh saja sasarkan dapat RM1 juta selepas setahun, tetapi pastikan anda juga dapat RM1,000 sebulan sewaktu mula berbisnes. Apabila wang masuk (walaupun kecil), kita lebih bermotivasi untuk berbisnes.

7. Fokus kepada perkara-perkara asas yang membangunkan bisnes, bukan renda-renda bisnes. Usah travel sana, travel sini, meeting sana, meeting sini — sekiranya kesemua itu tidak membantu pertumbuhan bisnes. Sewaktu bekerja kita boleh meeting satu pagi atau pergi seminar sepanjang hari. Apabila buat bisnes, lihat semula adakah ia betul-betul membantu bisnes.

8. Mulakan bisnes sewaktu bekerja. Banyak kerja-kerja groundwork boleh dibuat awal. Buat business plan, validate idea dan produk sewaktu bekerja. Sebahagian aktiviti ini tidak mendatangkan apa-apa pendapatan. Usah tunggu berhenti kerja dulu baru nak buat kesemua itu.

9. Usah buat hutang untuk memulakan bisnes. Simpan wang modal sewaktu bekerja. Apabila cukup modal, baru berhenti. Bank atau institusi kewangan tak beri pinjaman perniagaan kepada bisnes baru. Kalau guna kad kredit atau pinjaman peribadi, kadar faedah yang dikenakan cukup tinggi. Usah jadi bodoh buat pinjaman sedangkan kita belum ada apa-apa pendapatan bisnes. Nak berkembang nanti, baru
buat pinjaman.

10. Belajar berjalan sendiri. Apabila kita memilih untuk buat bisnes, kita sebenarnya memilih untuk berjalan seorang diri. Ada masa kita nampak dunia di depan cerah. Seringkali, kita nampak terowong gelap. Apa pun, teruskan berjalan. Ramai orang give up buat bisnes bukan pada peringkat awal, tetapi apabila mereka sudah hampir nak capai kejayaan!


“Jandakan Isteri Sendiri Untuk Nikahi Janda Lain Satu Tindakan Yang Ralat. Isteri Bukan Barang Pakai Buang. Deep Perkongsian Ni!

Ditambah dengan isteri itu isteri yang baik, dan keadaannya sedang mengandungkan anak dari benih si suami itu sendiri. Sampai hati kamu, wahai lelaki…..

Jika benar kisah yang diceritakan oleh wanita yang sedang hamil itu tentang dirimu, maka tersebarlah segala aibmu ke seluruh dunia. Nak campak muka ke mana lagi?

Jika benar kisah kau menceraikan isterimu yang sedang hamil kerana kau mahu mengahwini wanita lain tanpa alasan yang solid dan boleh diterima akal, nama-nama PU lain pun akan sedikit-sebanyak tercemar sekali walaupun kau seorang saja yang berbuat onar. Kes kau jadi bola tanggung bagi pembenci-pembenci agamawan dan Islam.

Jika wanita itu menipu dan kau teraniaya, atau kau betul-betul menipu dan dia teraniaya, moga Allah rendahkan martabat si pesalah dan tinggikan martabat si mangsa.

Isteri bukan hak milik, tetapi amanah.
Suami bukan pemilik, tetapi pemegang amanah.

ISTERI BUKAN BARANG PAKAI BUANG!!!!!!!!

Dan perempuan-perempuan, dah tahu lelaki tu suami wanita lain, TOLONGLAH JANGAN MENYONDOL!!!!!!!


“Baby Belum Lahir Dah Dapat DIOR.” Neelofa Terima Hadiah Daripada Anak YDPA, Ramai Teka Baby Boy

Selebriti popular Neelofa teruja menerima hadiah istimewa DIOR daripada anakanda Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah iaitu Tengku Puteri Iman Afzan.

Perkongsian tersebut dimuatnaik isteri kesayangan PU Riz menerusi InstaStorynya. Antara hadiah tersebut adalah barangan bayi berjenama mewah sebelum dikongsi semula di akaun Instagram peminatnya @lofa.page baru-baru ini.

Menerusi kad ucapan, Puteri Iman menitipkan kata-kata positif kepada bekas pengacara meletup yang bakal bergelar ibu tidak lama lagi.

“Moga semua yang terbaik untuk fasa seterusnya dalam kehidupan awak. Ia adalah fasa paling menyeronokkan! Awak akan menjadi ibu yang hebat.

“Saya tidak sabar untuk bertemu dengan ‘baby’. Harap awak suka dengan pemberian kecil ini,” tulis puteri sulung Agong itu.

Pemilik nama penuh Noor Neelofa Mohd Noor itu dilihat menutup satu perkataan tertulis dalam kad tersebut sekali gus mengundang peminatnya untuk berteka-teki mengenai jantina bayi yang bakal dilahirkan.

Teruja melihat pemberian keluarga diraja itu, rata-rata menganggap hadiah tersebut sebagai rezeki anak buat keluarga kecil Neelofa.

Dalam pada itu, ramai meneka jantina bayi tersebut adalah lelaki,  namun sehingga kini empunya masih berdiam diri dan enggan mengumumkan dengan lebih lanjut tentang status kehamilannya.


Ikut 5 Cara Mudah  Ini Jika mahu Buang Lemak Degil Pada Peha.

Ada antara wanita yang tubuhnya nampak kecil tetapi menghadapi masalah paha besar. Nampak tidak seimbang sehinggakan sukar untuk memilih saiz seluar terutama untuk menyembunyikan peha yang besar itu.

Bentuk tubuh seseorang wanita turut mempengaruhi ukuran paha selain hormon estrogen yang mana lemak lebih banyak disalurkan ke bahagian paha dan punggung. Lemak ini sebenarnya penting untuk proses kesuburan dan penyusuan. Kerana itu jugalah ada yang berpendapat wanita yang memiliki punggung besar lebih subur.

Bagi yang menghadapi masalah paha besar, jangan rungsing.

Jom cuba cara mudah di bawah ini :

1)Minum air putih

Air putih sangat penting dalam tubuh badan kita dan berfungsi untuk membuang segala kotoran dan juga membakar lemak

2)Makan makanan rendah kalori

Jangan makan makanan berminyak terutama yang tinggi kandungan gula dan juga lemak. Amalkan makan sayur-sayuran dan juga buah-buahan.

3) Tidur kena cukup

Ya,ini penting tau! Tidur memang kena cukup dan untuk pengetahuan semua, lebih kurang 45-115 kalori akan terbakar. Selain itu, jangan makan sebelum tidur okay!

4) Jangan kerja berlebihan

Jangan terlalu kuat berkerja hingga tiada masa untuk rehat. Badan memerlukan waktu rehat yang cukup untuk kesihatan. Jika tidak, berat badan akan bertambah dan lagi sukar untuk kecilkan peha anda.

5) Lakukan senaman atau gerakan yang boleh kecilkan peha

Kena ambil tahu senaman apa yang boleh mengecilkan peha anda. Anda kena berlari, naik tangga, squat , skipping, berbasikal antara senaman yang boleh mengecilkan peha anda.


Ayah Layankan Anak Bermain ‘Osom’ Atas Motor, Bahagia Sangat & Buat Ramai Yang Sebak!

Bila bercerita tentang luahan kasih sayang seorang ayah, ada yang mengatakan ayah sukar dilihat menzahirkan perasaan tersebut kepada anak-anaknya. Apatah lagi melayan karenah dan ragam anak-anak untuk bermain dan bermanja. Lazimnya bila bab bermain dengan anak-anak, ibu dikatakan lebih ada masa dan biasa melakukannya.

Pun begitu, tidaklah semua ayah tidak tahu untuk melayan kebosanan anak-anak  dan sekali gus mencipta momen yang cukup menyeronokkan di hati anak-anak. Umpamanya bila terlihat rakaman video yang dikongsikan di IG Sahabat Surga ini.

Dalam video tersebut, kelihatan seorang ayah dan anak perempuannya begitu seronok dan ceria  bermain ‘osom’ di atas motosikal. Apa yang lebih menyentuh perasaan dan sweet sangat dilihat,  apabila setiap kali anaknya menang di dalam permainan ‘osom’ tersebut anaknya akan mencium ayahnya sebagai ‘ganjaran’.

Bila bercerita tentang kasih sayang seorang ayah, ada yang mengatakan ayah sukar dilihat menzahirkan perasaan tersebut kepada anak-anaknya. Apatah lagi melayan kerenah dan ragam anak-anak untuk bermanja. Namun tidaklah semua ayah begitu, dan kasih sayang seorang ayah terhadap anaknya jelas terlihat bila melihat rakaman video yang dikongsikan di ig Sahabat Surga ini.

Dalam video tersebut, kelihatan seorang ayah dan anak perempuannya begitu seronok bermian ‘osom’ di atas motosikal. Begitu seronok dan ceria anaknya ketika itu apabila setiap kali ayahnya kalah, anaknya akan mencium sebagai ‘ganjaran’.

Masya Allah, cukup mengharukan dan video ini ramai yang suka hingga mendapat 68 ribu like dan rata-rata orang ramai meluahkan rasa rindu dan cinta kepada ayah masing-masing.


Siapa Ada Ayah Lagi Jangan Lupa Peluk, Cium Dahi & Pipi Mereka. Mungkin Dulu Garang, Tapi Mereka Cuma Seorang Ayah Yang Rindukan Anak-Anak

Kasih ibu membawa ke syurga, kasih ayah sepanjang masa. Mungkin kita jarang mengungkapkan kata-kata indah atau penghargaan buat ayah kerana yang lebih dipandang adalah pengorbanan ibu.

Namun percayalah, baik ibu mahupun ayah, kedua-duanya telah berkorban jiwa dan raga dalam membesarkan anak-anak. Mungkin pendekatan ayah yang garang, tegas dan tidak banyak cakap membuatkan anak-anak lebih terarah pada ibu dalam segala hal.

Perkongsian Ustaz Ebit Lew ini cukup menyentuh hati. Memuat naik ucapan selamat hari lahir buat bidadarinya minggu lalu, pendakwah yang cukup terkenal dengan menyantuni pelbagai pihak dengan pendekatan yang lembut menyarankan anak-anak supaya menghargai pengorbanan ibu bapa.

Nikmat dapat peluk ayah tercinta. Setiap kali peluk ayah mesti ayah nak nangis sebak. Mencium ayah. Siapa ada ayah lagi jangan lupa peluk. Cium dahi, pipi mereka lama-lama. Walau dulu mungkin ada ayah garang. Tapi mereka cuma seorang ayah yang rindukan anak-anak.

Begitu juga siapa ada ibu jangan lupa ziarah mereka. Hargai adik beradik dan keluarga semuanya. Mertua keduanya yang berkorban memberi anaknya menjadi peneman dalam hidup. Begitu juga menantu yang telah menikahi dan menjaga anak kita

Tahu tak selama kita pegang tangan di dunia dengan niat dan doa nanti selamanya pegang tangan dalam syurga. Hari raya sebenar kita nanti dalam syurga

Selamat hari raya buat semua ahli keluarga. Selamat hari raya buat semua sahabatku sekalian. Hargailah mereka yang disisimu dan ahli keluarga serta orang miskin dan anak yatim.


“Masa Stress, Call Ma. Tak Kira Pukul Berapa, Ma Sentiasa Ada. Lepas Ni Ma Takda Dah.” Hajat Issey Bawa Arwah Ibu Mengerjakan Umrah Tak Kesampaian. Al-Fatihah!

Hajat penyampai radio dan pelawak, Issey untuk membawa ibu yang disayangi, Asiah Haron, 62, mengerjakan ibadah umrah hujung tahun ini tidak kesampaian apabila ibunya menghembuskan nafas terakhir petang semalam.

Allahyarham Asiah meninggal dunia akibat serangan jantung di Hospital Universiti Sains Malaysia, Kubang Kerian, Kelantan jam 3.40 petang tadi.

Berita itu dikongsikan oleh Issey menerusi laman instagramnya.

Issey atau nama sebenarnya Fazlisham Mat Hussin, 32, menerusi  Instagram Story berkata, dia sempat bertemu ibunya namun dalam keadaan tidak sedarkan diri.

“Jam 3.40 petang ma pergi tinggalkan semua orang. Saya sempat jumpa ma, tapi dalam keadaan ma dah tak sedar,” tulisnya.

Menurutnya, jenazah Allahyarham akan dikebumikan di kampung halaman ibunya di Ketereh, Kota Bharu.

“Jenazah ma akan dikebumikan malam ini. Insya-Allah selepas solat Isyak di Batu 11 Ketereh. Kampung ma,” tulisnya lagi.

Sebelum ini, Issey pernah berkongsi kisah arwah ibunya yang mengalami kecederaan akibat terjatuh di rumah pada 6 Julai lalu sehingga menyebabkan patah tulang paha.

“Masa aku stress, aku call Ma. Tak kira pukul berapa. Ma sentiasa ada dengan aku. Tapi tu dulu dah. Lepas ni Ma takda dah.

“Tadi aku sempat mandi kan Ma, tengok orang pakaikan baju baru untuk Ma. Sempat cium Ma puas puas. Aku hantar Ma pergi tempat yang Ma akan duduk sorang sorang. Semua orang cakap Ma cantik sangat.

“Ya allah. Hantar Ma kat dalam mimpi aku malam ni. Aku nak jumpa Ma. Miss u so much. Al- Fatihah Ma,” titip Issey menerusi perkongsian di instagramnya.


Hari Kecemerlangan Bukan Untuk Riak.Tapi Jadi Pendorong Kepada Anak Lain Untuk Berjaya. Deep Perkongsian Cikgu Ini!

Memang tidak dinafikan setiap ibu bapa inginkan anak yang cemerlang. Namun ada juga anak yang sebaliknya. Biasanya anak yang cemerlang akan diraikan atas kejayaannya. Bukan untuk menunjuk atau raik atas kejayaan namun moga jadi inspirasi kepada anak-anak yang lain untuk berusaha ke arah kecemerlangan. Baru-baru ini, seorang guru di laman facebooknya Mohd Fadli Salleh meluahkan isi hati bahawa anak-anak cemerlang punya hak untuk naik atas pentas atas usaha gigih yang dilakukannya untuk berjaya. Ikuti perkongsiannya, sungguh deep!

______________________________________________

KENAPA NAK NAFIKAN HAK MURID CEMERLANG?

Ada khabar pantas tersebar, kononnya keputusan UPSR tahun ini sengaja diumumkan lewat supaya pihak sekolah tidak membuat sambutan dan meraikan pelajar straight A’s dan cemerlang ini.

Satu soalan aku nak sangat bertanya dan nak sangat tahu jawapan. Kenapa bersungguh-sungguh tak nak raikan murid yang cemerlang ini?

Kenapa nak sekat hak mereka untuk bergembira atas kejayaan mereka? Kenapa?

Adakah semata-mata nak menjaga hati murid yang gagal? Itukah sebab utamanya?

Baik. Jika benar begitu, mansuhkan saja APC yang diterima dan disambut saban tahun oleh jabatan-jabatan. Mansuhkan juga segala keraian dan sambutan untuk meraikan jabatan yang cemerlang.

Nanti orang lain terluka sebab dia tak dapat APC. Nanti jabatan lain kecil hati sebab jabatan mereka tidak cemerlang. ?

Aku berbeza pandangan tentang hal ini. Pada aku, murid cemerlang harus diraikan. Cuma mungkin pada waktu berbeza dan tidak semasa keputusan dikeluarkan untuk menjaga hati banyak pihak.

Itu usaha mereka. Itu titik peluh mereka. Itu pahit jerih mereka. Itu pengorbanan mereka. Dan bila mereka berjaya, kita nak nafikan hak mereka pula? Apa adil begitu?

Murid ini, usaha mereka berganda-ganda. Saat kawan-kawan mereka tidur, mereka bangun malam. Belajar, solat hajat dan berdoa.

Murid lain diwaktu hujung minggu berseronok di taman mainan, bersuka ria seolah tiada apa yang bakal berlaku sedangkan mereka ini menahan diri.

Bukan murid cemerlang ini tak minat main, tapi demi sebuah kejayaan, pasti satu pengorbanan perlu dilakukan. Mereka belajar, mereka minta tunjuk ajar, mereka usaha bersungguh-sungguh. Saat orang lain bersenang-lenang, mereka bertungkus lumus.

Sampai ketika keputusan diumumkan, pengorbanan, pahit getir dan usaha mereka dinafikan pula? Hanya kerana nak jaga hati murid yang tidak banyak berusaha seperti mereka?

Hendak jaga hati murid yang malas sehingga tidak beri anugerah pada yang cemerlang dan melarang buat sambutan. Apa betul tindakan kita?

Ya, aku tahu bukan semua murid yang yang gagal itu pemalas. Ada yang usahanya gigih, namun rezekinya setakat itu. Tapi lazimnya yang gagal itu kurang usaha mereka. Itu kelazimannya.

Dari dulu mereka yang cemerlang kita bagi anugerah secara terbuka. Aku ini bukan murid yang genius. Jarang sekali dapat naik pentas terima anugerah.

Namun setiap kali melihat rakan naik pentas terima anugerah, ia menjadi pendorong untuk mereka yang gagal berusaha lebih gigih. Itu satu motivasi yang baik.

Dari kecil aku tanam niat dan ibu bapa selalu cakap,

” Belajar sungguh-sungguh. Kalau cemerlang dapat naik pentas terima hadiah.”

Itu pendorong dan pembakar semangat. Jangan sampai suatu masa nanti murid berkata pada diri sendiri,

“Buat apa belajar rajin-rajin. Buat apa bersekang mata belajar tengah malam. Buat apa korban waktu hujung minggu untuk belajar. Kalau dapat straight A bukan dapat apa pun.”

Kau nampak tak apa yang aku nampak? Kau nampak tak apa kerisauan aku?

Murid tahun 6, tak kira yang gagal atau cemerlang memang pihak sekolah raikan saban tahun. Setiap tahun sebelum UPSR umum lagi hampir semua sekolah buat jamuan untuk semua murid tahun 6.

Bagi semua murid gembira. Bagi mereka makan besar. Bagi mereka buat persembahan dan berseronok. Itu semua atas kegigihan mereka belajar selama ini.

Kami raikan semua pelajar. Bukan yang cemerlang sahaja. Bukan murid kelas depan sahaja.

Tapi bila keputusan sebenar keluar, pastinya yang cemerlang perlu diraikan atas kejayaan mereka. Biar semua menyaksikan agar menjadi pendorong pada adik-adik dan kawan-kawan yang lain.

Yang gagal, pastinya akan bersedih. Itu normal. Itu tanggungjawab guru di sekolah dan ibu bapa di rumah untuk mengubat kekecewaan itu.

Di sekolah, pihak guru tak pernah abaikan murid yang kecewa ini. Guru kelas, guru mata pelajaran, guru kaunseling terus menerus memberi kata dorongan dan semangat mereka.

Kekecewaan mereka jika kita pandai manipulasi akan jadi satu kekecewaan yang memberi pulangan tinggi di masa akan datang.

Kesedihan mereka ini bukannya berkekalan sampai mati. Tidak!

Namun semangat yang mereka perolehi akibat kegagalan ini yang berterusan. Ini yang aku paling suka. Sejarah telah pun membuktikan ramai tokoh terkemuka yang berjaya asalnya pernah gagal suatu ketika.

Ramai murid gagal menjadikan tangisan sewaktu rakan lain melangkah naik pentas terima penghargaan atas kecemerlangan sebagai sumber dorongan dan semangat baru untuk mereka lebih rajin dan berusaha di masa akan datang.

Tangisan semalam menjadi punca senyuman akan datang.

Apa itu tidak bagus?

Kecemerlangan itu bukan mudah untuk dicapai. Tak kira dalam apa jua bidang sekali pun.

Anugerah ini bukan sekadar memberi penghargaan pada yang cemerlang, malah menjadi dorongan dan sumber inspirasi pada yang kurang cemerlang.

Pada aku, meraikan mereka yang cemerlang adalah relevan sepanjang masa.

Pada aku-lah.

#MFS
.


Macam Beli Baru! DIY Ganti Sarung Sofa Lama Jadi Seperti Baru Dengan Cara Mudah Ni. Kreatif & Menjimatkan!

Benda boleh repair buat apa nak membazir kan, lagipun kalau masih elok guna lah dulu. Idea yang kreatif membantu wanita ini menukar sofa lama seakan-akan baru dengan modal tak sampai RM400. Nak tahu caranya jom baca ni.

“Bile mem besar umah tak  bagi membazir tukar perabot baru, Mata dh sakit tengok corak bunga2 yg serabut tu… sel otak mula berhubung.

“Kos hanya Tak sampai rm400… Kain yg tebal tu beli kamdar dlm rm10 semeter (jln2 kamdar terkejut tgk harga terus beli) total utk kerusi 3+2+1 =13meter, cat tu dlm rm50, span 2keping je beli dkt kedai buat kusyen kereta rm35 sekeping, stapler heavy duty tu beli kt Mr.diy, yg lain2 tu alat yg biasa Kita guna dh..

“Yang penting tu kena tempah butang balut tu…. moga dapat membantu bagi yang ingin reupholstery sofa….

“Rumah Ni rumah kampung je Ni dekat bahagian dapur… Sebab tetamu memang akan ingat pintu dapur adalah pintu rumah.. Kita deko ruang tepi dapur jadi ruang tamu….. ???

Dah siap


Keluarkan Duit Tabung Haji Pada Hari Cuti, Ni Caranya!

Secara umumnya  kita menyimpan duit di Tabung Haji untuk digunakan bagi menunaikan ibadah haji.

Lantaran itu seboleh-bolehnya, wang yang terkumpul tidak mahu dikeluarkan, biarlah dari masa ke semasa jumlahnya meningkat.

Pun begitu,  sebagai manusia kita hanya merancang. Kita tidak tahu ada kalanya urgent hendak pakai duit dan kebetulan pula pada hari cuti.

Jadi bagaimana caranya? Tabung Haji sah-sah tiada kad.

Melalui perkongsian Fazliana Jamil ini diharap dapat membantu.

Meh saya kongsikan sedikit tips untuk keluarkan duit melalui Account Tabung Haji. Waktu cuti pun boleh. Nak simpan duit, keluarkan duit, semak baki Account or nak daftar Haji pun boleh.

Mula-mula anda kena pastikan dulu Account Tabung Haji anda telah dihubungkan dengan Account Maybank anda.

Yang tu mudah sahaja hanya pergi ATM ikut sahaja arahan di skrin mesin ATM.

1. Masukkan kad ATM dan masukkan nombor pin.
2. Pilih Daftar Akaun TH ke ATM Kad.
3. Masukkan Nombor Account Tabung Haji anda.

Dah register di mesin ATM baru follow steps ni. Masa ni boleh dah standby kunci motor nak pergi cucuk duit kat ATM.

Ikuti penerangan di setiap gambar kat bawah.

LANGKAH 1

LANGKAH 2

LANGKAH 3

LANGKAH 4

LANGKAH 5

LANGKAH 6

Sumber: Fazliana Jamil


Petua Dari Mekah Untuk  Rawat  Selesema, Hidung Tersumbat & Kahak  Pada Bayi.  Hanya Guna Bawang Merah Sahaja, Terlajak Mudah Ni

Rungsing apabila anak-anak jatuh sakit. lagi lagi anak di bawah umur 2 tahun yang tidka digalakkan mengambil ubat untuk masalah selsema dan juga ubat batuk. Justeru, amalan tradisional ini mungkin dapat membantu ibu-ibu dalam mengatasi masalah tersebut, terutama bagi bayi anda yang mengalami masalah ini.

Jom cuba perkongsian ini yang hanya menggunakan bawang merah sahaja.

Alaa baby maryam selsema balik.. Semalam dah baik dah mama pun tak bagi lah hidu bawang merah, tgk pagi ni selsema balik.. Bila bagi hidu bau bawang merah kering dah.. ?

Ini dia petua dari org tua2 di mekkah.. Lama dah petua ni tapi bila anak ke4 5 6 baru buat?..

Baby bila umur dia sebulan dua takdak ubat utk selsema dan kahak jadi ni lah ubat dia.. Lagi2 kalau selsema penat mama dia nk bg tidur..

Cara dia potong sedikit bawang merah (njw guna yg besar potong kecil2) bg bby hidu.. Mula2 mmg bby akan bersin 2 3 kali.. Takpa.. Biar ja.. Nk mudah sambil dia minum susu ibu sambil dia hidu, jgn lama bg hilang bau bawang ja. Skali guna ja pastu buang jgn buat masak pulak.. Inshallah klu buat dlm masa sehari tu esok dah baik.. Tgk kadaan bby.. Bby maryam baru start selsema njw terus buat jd esok tu dah baik kering.. Alhamdulilah.

*bby bila hidu bawang merah dia akan bg hingus kering jd kena rajin2 ye ibu buang taik hidung..

*jgn bg bawang yg dah terdedah itu takbagus sbb bawang tu dah sedut kuman udara dah.

*ye dia selamat utk bby dan bagus utk yg ada kahak

Kredit Najwa Qadah


Syampu Aloe Vera Buatan Sendiri, Bagus Lebatkan Rambut. Begini Cara Pembuatannya!

Aloe vera seperti diketahui umum mempunyai khasiat dan manfaatnya dalam bidang kesihatan mahu pun kecantikan yang digunakan secara dalaman mahu pun luaran.

Dan salah satu yang biasa kita dengar adalah gel aloe vera tersebut bagus disapukan ke kulit kepala untuk menjadikan rambut lebih lebat dan sihat.

Jadi selain disapu, elok juga kiranya kita sediakan syampu dari aloe vera ini untuk dapat digunakan secara harian.

Nak tahu cara menghasilkan syampu aloe vera ini, ikuti perkongsian ilmu daripada Kebun Local ini. Semoga bermanfaat.

Mudah sahaja jika buat shampoo sendiri di rumah.

Bercucuk tanam bukan hanya untuk kita makan, malah kita boleh pelbagaikan kepada penggunaan tanaman kita.

Aloe Vera atau Lidah Buaya adalah tanaman yang lazimnya di tanam di hampir setiap rumah di Malaysia.

Mudah membesar dan tidak memerlukan penjagaan yang kerap.

Untuk kali ini, Kebun LOKAL menggunakan Aloe Vera + Madu sebagai base untuk shampoo kegunaan harian. Tiada bahan kimia dan tiada bahan pengawet.

Anda juga boleh menambah perahan limau kasturi, lemon atau limau purut sebagai penaik aroma shampoo nanti.

Oh ya, Boleh juga ditambahkan dengan sesudu Yoghurt Natural ke dalam Base Shampoo ini.

Ratio nyer kami tak tetapkan.Tetapi jika follow mungkin ini paling mudah :

4 batang Alor Vera (Saiz Sederhana) + 1 sudu makan Madu.

Jika sukatan madu lebih, warna shampoo akan follow warna madu tersebut.

Seperti mana yang kami buat nie. Sebab nak hilangkan bau Aloe Vera.

Cara-cara penyediaan Base Shampoo Aloe Vera :

1) Dapatkan Aloe Vera yang baik, buang kulit dan durinya.

2) Pisahkan kulit dan isinya, dan asingkan isinya di dalam satu bekas yang lain. Kulitnya, anda boleh masukkan ke dalam tong kompos. Jangan buang ke dalam tong sampah ya, rugi.

3) Masukkan ke dalam pengisar dan campurkan dengan sesudu Madu tambahkan sedikit air (Sukatan bergantung)

4) Setelah bahan di kisar, masukkan dalam satu bekas kaca & sudah sedia boleh digunakan sebagai shampoo.

5) Tambahan, tapis dahulu sebelum memasukkan base shampoo ke dalam bekas kaca ya. Baru smooth sahaja nanti.

Cara simpan

Ia mesti dalam botol kaca. 3-4 minggu dan perlu ditambah dengan madu ya. Jangan lupa yang tue. Simpan dalam suhu bilik atau nak lebih lama dalam peti sejuk.

Selamat mencuba ya.

Sumber : Kebun Local


“Cutenya Baby. Nama Secantik Orangnya, Simple & Sedap Didengar.” Ain Edruce Dedah Wajah Anak, Pilih Nama Soraya!

Hampir dua minggu melahirkan bayi sulung, Ain Edruce dan suami, Amirul Hafiz akhirnya mendedahkan wajah puteri pertama mereka. alam perkongsian terbaru itu, pasangan ini turut mengumumkan memilih nama Soraya untuk puteri kesayangan mereka.

Berita tersebut dikongsikan oleh Ain menerusi saluran YouTubenya apabila memuat naik video dan kompilasi gambar anak mereka sejak hari pertama dilahirkan.

Dalam video berkenaan juga, Ain turut berkongsi perjalanan sepanjang proses bersalin dan berpantang.

Dia juga menjawab beberapa soalan daripada peminat yang dihantar menerusi Instagramnya. Antaranya Ain mengaku bahawa dia bersalin secara normal namun turut mengambil epidural.


Selit Gambar Famili Di Belakang Tag Nama, Sebab Rindu. Tindakan Anak Ni Dipuji Ramai. So Sweet!

Sesuatu yang lumrah dan normal berlaku dalam diri kita bila hadirnya perasaan rindu terhadap orang yang kita sayang yang tinggal berjauhan atau telah lama tidak berjumpa. Pelbagai cara kita lakukan untuk dapat mengubat rasa rindu tersebut, dan salah satunya adalah dengan cara menatap gambar wajah-wajah insan tersayang.

Begitu juga halnya dengan adik Dhia berusia 7 tahun ini. Walau usianya sekecil itu sudah bijak mencari solusi agar dapat mengubati rasa rindu terhadap ibu ayahnya sepanjang dia berada di sekolah.

Hal ini dikongsikan oleh Azizah Zaliey di akaun fbnya mengenai sikap anak bongsunya itu. Nyata membuatkan ramai warganet tumpang rasa bahagia dan bangga dengan sikap yang ditunjukkan oleh Dhia, anak kecil yang cukup mencintai ibu ayahnya. Bahkan ramai juga mendoakan Dhia agar terus menjadi anak yang baik dan berbakti kepada orang tuanya bila besar nanti.

Menurut Puan Azizah, anak bongsunya itu memang tak pernah berenggang denganya sejak dari lahir sampai la sekarang.

Bawa Frame Gambar Ke Sekolah

Tahun 2019 umur Dhiya 5 tahun, Dhiya mula sekolah tadika. Hari-hari nak pergi sekolah mesti nangis alasan dia rindu ibu. Pergi sek pun siap bawak frame gambar ibu dengan ayah. Cikgu bagitau Dhiya bawak frame gambar ibu ayah letak atas meja.

Saya sendiri pun tak perasan bila masa dia bawak frame gambar tu masuk dalam beg sekolah dia. Dia bagitau kat cikgu kalau dia rindu ibu dengan ayah leh tengok je gambar.

Sekarang 2021 Dhiya dah 7 tahun pergi sekolah tak menangis dah. Dia kata dia dah besar dah pakai kain sekolah warna biru dah tapi sama gak pergi sekolah tetap bawak gambar ibu ayah letak kat belakang name tag pula.

Dia bagitau saya..baby selalu je tengok gambar family kejap-kejap baby tengok gambar kat belakang name tag katanya. Ada ke anak-anak puan-puan yang sama macam anak saya ni?


“Terbaik, Memang Sedap.” ‘Mat Salleh’ Berniaga Makanan Tradisi Hungary Undang Perhatian Warganet!

Seorang ‘mat salleh’ yang menetap di sebuah pekan kecil di Perak mencuri perhatian warganet apabila tular di laman sosial baru-baru ini. Dikenali sebagai Adam Abdullah, dia berasal dari Hungary rupa-rupanya bukanlah orang asing bagi masyarakat di Kampung Gajah dan Bota.
MENIAGA LANGOS DI LAMBOR KANAN, PERAK
Kelibat Adam berniaga di pasar pagi dan pasar malam sudah menjadi kebiasaan bagi masyarakat di kawasan tersebut. Adam bersama isterinya menjual Langos, sejenis makanan tradisi Hungary dan telah divariasikan mengikut citarasa rakyat Malaysia.
Setakat ini ramai yang menyenangi kehadiran Adam dan Langosnya.

Langos versi adam dan isterinya ini telah disuntik elemen tempatan mengikut citarasa rakyat Malaysia. Antara perisa langos ciptaan Adam dan isterinya ialah kaya yang dimasak sendiri, coklat, sambal bilis rangup, bawang putih minyak zaitun serta keju krim masam.
Rata-rata pengunjung menyukai Langos yang lain dari yang lain.
Terbaik langos kakak ngan abg mat saleh ni..kaya dia terbaik..sementara tunggu langos kakak ni bg mkn langos pelbagai perasa.
Terbaik mmg sedap…alhandulillah
Dah pernah makan Langos Adam & isterinya ni…sedap bagi saya


Ibarat Nyawa ‘Diganti’ Nyawa, Anak Lahir Selepas Beberapa Jam Suami Dijemput Ilahi!

Inilah prihal rahsia Allah berkenaan rezeki, jodoh dan maut, semua itu sudah ditetapkan oleh Allah SWT semenjak kita masih berada di dalam kandungan lagi. Bila tiba masa dan ketikanya, kita terima sebagai qada dan qadar dengan hati yang reda.

Begitulah kisah yang dilaporkan di Harian Metro, siapa sangka dalam sehari Siti Azimah Tajudin, yang juga merupakan isteri dan ibu perlu reda menerima khabar duka suami meninggal dunia selang beberapa jam sebelum melahirkan anaknya yang ke tujuh.

Dilaporkan, Siti Azimah Tajudin, 31, reda ketentuan Ilahi apabila suaminya, Shahrol Amri Sanusi, 31, meninggal dunia jam 8 pagi, 18 Jun lalu dipercayai akibat serangan jantung.

Namun terselit sedikit pengubat dukanya apabila anak ketujuh Siti Nur Aisyatull Humaira lahir beberapa jam selepas suami disahkan meninggal di rumah mereka di Kampung Sungai Ramal Dalam, Kajang.

Lebih pilu, nama anak perempuannya itu adalah pilihan arwah dan ‘hadiah’ terakhir untuk Siti Azimah.

“Saya sebenarnya masih terkejut dengan pemergian suami secara tiba-tiba.
“Sebelum ini suami tidak pernah mengadu sakit dan sekali-sekala memberitahu hanya penat, malah ketika kejadian arwah sempat menunaikan solat Subuh seperti kebiasaan.

“Pada jam 8 pagi, arwah bangun daripada tidur dan seperti sesak nafas sebelum saya segera menghubungi ambulans,” kata ibu kepada tujuh anak ini.

Dia yang berasal dari Kelantan berkata, setibanya ambulans di rumah mereka, pegawai perubatan mengesahkan suami sudah tidak bernyawa jam 8.30 pagi.

“Saya terkejut dan terpinga-pinga dengan kematian suami secara tiba-tiba.

“Selepas menghantar jenazah suami ke Hospital Kajang untuk bedah siasat pada jam 6 petang saya sudah rasa sakit untuk bersalin.

“Sepatutnya saya dijangka bersalin pada 28 Jun ini, tapi takdir Allah saya melahirkan anak beberapa jam selepas kematian suami iaitu 12.09 tengah malam di Hospital Serdang,” katanya.

Siti Azimah mengakui suami tidak menunjukkan sebarang petanda untuk meninggalkannya.

“Saya tak perasan sangat, cuma arwah suami ada kata dua tiga hari sebelum ini saya ada sakit-sakit (nak bersalin).

“Arwah cakaplah mungkin baby kami nak keluar hari Jumaat, tetapi saya tak sangka hari sama dia (suami) yang pergi,” katanya yang juga seorang suri rumah.

Akuinya, pemergian suami dan kelahiran anaknya ibarat Allah menarik satu nyawa dan menggantikan anaknya dengan nyawa baru.

“Mungkin boleh mengubat kelukaan saya, tetapi saya tetap merindui suami yang baik untuk saya dan anak-anak,” katanya.

Katanya, arwah bekerja sebagai pengawal keselamatan di sebuah mahkamah syariah.

“Jenazah suami dikebumikan pada jam 2 petang, 19 Jun lalu di tanah perkuburan Kampung Sungai Ramal Dalam.

“Saya tidak sempat melihat jenazah suami dan menguruskan pengebumian kerana baru melahirkan anak,” katanya.

Siti Azimah berkata, tujuh anaknya berusia 12, 10, 8, 5, 2, setahun dan enam hari akan dijaga sebaiknya.

“Ada pihak menghubungi saya untuk mengambil anak namun tidak sesekali saya menyerahkan mereka.

“Saya nekad jaga mereka walaupun tiada punca pendapatan, saya akan cuba berniaga secara atas talian demi kelangsungan hidup,” katanya.

Mereka yang ingin menghulurkan sumbangan kepada Siti Azimah boleh menyalurkan ke akaun CIMB 7065548933 (Siti Azimah Tajudin).


“Saya Perlu Kuat Teruskan Survival Membesarkan Dua Cahaya Mata” Nad Zainal Umum Bercerai

Selepas tujuh tahun melayari bahtera rumah tangga, aktres Nad Zainal mengesahkan ikatan perkahwinan dengan Muhammad Faliq Amiruddin terlerai, baru-baru ini.

Nad atau nama sebenarnya, Farah Nadia Zainal Abidin mengakui, ikatan perkahwinan sudah terlerai, namun, enggan mendedahkan tarikh berpisah. Spekulasi mula tercetus apabila semakan dalam Instagram milik Nad mendapati tiada lagi foto bersama Muhammad Faliq.

Dalam nada tenang dengan penuh emosi, Nad berkata, keputusan berpisah bukan perkara mudah.

“Iya, kami sudah bercerai, baru-baru ini. Keputusan berpisah ini juga dicapai dengan kata sepakat.

“Kami masih berkawan baik demi anak-anak,” katanya pada BH Online.

Diasak bila dan punca bercerai, Pelakon Drama Wanita Terbaik, Anugerah Skrin 2018 itu enggan mengulas lanjut.

“Cukup dikongsi status terkini. Saya perlu menjelaskannya agar tidak mengundang fitnah.

“Apa yang lebih utama, saya perlu kuat untuk meneruskan survival membesarkan dua cahaya mata serta membiasakan diri dengan status ibu tunggal,” katanya.

Terdahulu, Nad dan Muhammad Faliq mendirikan rumah tangga pada 18 Disember 2015.

Sepanjang perkongsian hidup, mereka dikurniakan dua cahaya mata, Fahad Ibrahim, 6, dan Budi Kalsom, 1.


DIY Kayu Pembersih Kipas Siling, Tak Perlu Guna Tangga, Siap Cuci Tak Sampai 1 Minit!

Habuk memang menjadi masalah utama bagi setiap kediaman. Jika habuk dibiarkan boleh menyebabkan kerengsaan mata, batuk, bersin, demam alergi atau serangan asma.

Bagi mereka yang mementingkan kebersihan, sudah pastinya akan memastikan persekitaran rumah dalam keadaan bersih.

Salah satu kawasan berkumpulnya habuk adalah pada bilah-bilah kipas. Apabila habuk yang berkumpul ia akan menyebabkan putarannya menjadi semakin perlahan.

Tips kali ini menyediakan alat bantu untuk membersihkan kipas hanya 57 saat sahaja. DIY sendiri untuk membuat alat bantu membersihkan kipas. Selepas ini anda tidak perlu lagi menggunakan tangga atau penyapu!

DIY alat cuci kipas siling

Bahan-bahan Yang Dilakukan :
Penyapu bulu ayam
Penyampung paip pvc
Paip pvc
Kayu

Langkah-Langkah :
1. Sediakan dua batang penyapu bulu ayam macam gambar di bawah ini.

2. Potongkan pada bahagian pemegang penyapu bulu ayam seperti yang dilakukan ini.

3. Pasang atau cantumkan penyambung paip pvc bersama paip pvc yang lain.

4. Masukkan 2 dua batang penyambung bulu ayam tersebut pada penyambung paip pvc itu. Ia akan menjadi roda bulu ayam seperti gambar di bawah ini.

5. Sambungkan kayu yang panjang dan lekatkan dengan salotape untuk dijadikan pemegang.

6. Ini adalah hasil akhir yang telah siap.

7. Dan sekarang anda boleh mula mencuci kipas syiling rumah dengan mudah tanpa penyapu atau tangga. Paling best seminit sahaja bersih kipas.

Sumber: gilerdeco.com via CrazyIndianHacker

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Cara Mudah Bantu Kulit Muka Bersih Dan Gebu, No 3 Paling Senang Nak Buat!

Pengambilan makanan yang terlampau di bulan Syawal ini buat kulit muka makin tak terjaga, berminyak dan makin ketara jerawatnya.

Kalau muka makin teruk ada baiknya anda kembali menjaga kulit wajah. Harus berikan lebih perhatian.

Namun tiada salahnya jika anda mencuba cara alami dengan menggunakan bahan-bahan sedia ada sahaja. Lebih senang, cepat dan tidak perlukan sebarang kos.

Malah cara ini juga lebih selamat dan diyakini. Jom cuba semua langkah ini.

Skrub Beras
Ya anda harus melakukan urutan skrub pada wajah. Paling tidak sebulan sekali. Skrub beras antara yang sangat disyorkan buat semua wanita. Skrub ini bukan hanya menanggalkan sel kulit mati bahkan melembut dan membersihkan kulit wajah. Rajinkanlah diri untuk mengisar beras yang dicampur dengan sedikit yogut asli. Sapukan pada wajah dan biarkan kering. Kemudian sentallah kulit hingga bersih. Kena buat!

Minum Minyak Kelapa Dara
Mengamalkan minum minyak kelapa dara antara yang patut anda lakukan. Amalan ini sebenarnya bukan hanya sihat untuk dalaman tetapi cukup baik untuk kulit luaran. Ia merawat sel kulit serta merawat masalah kulit kering. Tambahkan minyak sebagai diet harian dan lihat hasilnya.

Ratakan Ais Batu
Ini paling senang malah langsung tak perlukan kos. Percuma! Jangan bagi alasan sukar atau malas hendak lakukannya. Ambil ketulan ais dan ratakan pada seluruh wajah. Proses ini meningkatkan peredaran darah pada wajah dan hasilnya kulit lebih lembut dan cantik. Malah ia juga mengetatkan liang pori dan membantu merawat jerawat. Hebat!

Mist Air Semulajadi
Semburan air semulajadi buat wajah anda kekal lembap dan bersinar. Ketika waktu kering, semburkan sedikit mist ini ke wajah. Mencuba produk air semulajadi atau organik antara yang disarankan. Jika perlu, gunakan air teh hijau dan semburkan ke wajah.

Jangan Lupa Detoks
Jangan pula lupa detoks dengan air lemon. Detoks air lemon pada waktu pagi akan memberi keajaiban kerana ia membersihkan perut anda dan perut yang bersih. Malah kulit juga lebih bersih dan sihat. Perah satu biji lemon ke dalam satu gelas air suam dan minum setiap hari. Mahu lebih sedap dan berkhasiat, tambahkan sedikit madu.


Seakan Bagi ‘Hint’ Muat Naik Gambar Lama Almy Nadia , Kapsyen Fizz Fairuz  Raih Perhatian Warganet!

Sebut saja keluarga bahagia, sudah jelas terbayang dalam kotak pemikiran kita bahawa kehidupan satu keluarga yang disulami dengan sifat kasih sayang yang amat tinggi.

Tambah manis pula, gurau senda  ada dalam hubungan suami isteri. Sudah tentu ia menjadi ikatan cinta yang terbina bertambah kukuh.

Setiap pasangan mempunyai cara tersendiri untuk membahagiakan pasangannya. Bagi pelakon terkenal, Datuk Fizz Fairuz sikapnya yang suka menyakat, isterinya Datin Almy Nadia sering mendapat perhatian warganet.

Muat naik terkini pelakon terkenal, Fizz Fairuz, telah meraih perhatian ramai peminat aktor ini di Instagram miliknya.

Fizz Fairuz memuatnaik foto lama isteri tercinta berserta kapsyen dengan nada gurauan.

“Mohon sesiapa kenal atlet ni,mohon inform saya.. sebab ada kejohanan lumba lari dlm guni,utk sukan sea 2024 .. sebab dgr atlet ni,klu berlari mmg tak berhenti langsung hahahahahahahah @almynadiaofficial.” – fizzfairuzofficial

Peminat Terhibur Dengan Gurauan
Melihat foto lama Almy Nadia dengan susuk tubuh yang langsing, ramai peminatnya terhibur dengan gurauan kata-kata Fizz Fairus itu.

KELUARGA TALK: Nak tahu formula mengurus belanjawan keluarga dengan sistematik? Ikuti Keluarga Talk kali ini dengan tajuk ‘ Ringgit Diurus Keluarga Lebih Tenang’ bersama panel Prof Madya Dr Nuradli Ridzwan Shah Bin Mohd Dali Fakulti Ekonomi Dan Muamalat, Universiti Sains Islam Malaysia (USIM).

Terkini: E-TOUR KE FARM IN THE CITY. ENJOY!

MedicKeluarga: Apa Itu Crown dan Bridges? Apakah Sama Dengan Gigi Palsu? Dr Tan Meng Ern, Joseph, Dental Officer, ORAL HEALTH CENTRE, IMU Healthcare jelaskan lebih lanjut.

MedicKeluarga: Dialisis, Peluang Kedua Pesakit Ginjal. Pakar Buah Pinggang Ni ada jawapannya.

MedicKeluarga: Obesiti dalam keluarga atasi cara selamat.

MedicKeluarga: Berapa lamakah luka jahitan czer atau caesarean akan pulih? Bilakah masa sesuai untuk memulakan hubungan intim?

MedicKeluarga: Mandi malam ketika hamil. Ada pendapat kata nanti bengkak kaki. Pakar ini jelaskan lebih lanjut.

MedicKeluarga: Betul ker ni, makan atau minum pati ikan haruan mampu sembuhkan luka operation dengan cepat? Pakar ini jelaskan lebih lanjut.


“Terima Kasih ALLAH  Pinjamkan Suamiku Buat Ku.” Sibuk Shoooting, Jasmin Hamid Tetap ‘Curi Masa’ Sambut Hari Lahir Suami

Lebih 10 tahun bergelar ibu tunggal, akhirnya pelakon Jasmin Hamid baru-baru ini selamat bernikah dengan lelaki pilihannya, Nazmir Abd Rahim, 35, yang juga pembantu peribadinya.

Terbaru, Jasmin berasa sangat bersyukur kerana dapat menyambut hari lahir suami selepas bergelar isteri. Malah suaminya juga berasa bertuah tahun pertama menyambut hari lahir sebagai seorang suami.

“HAPPY BIRTHDAY Encik Sayang.

“Terima Kasih ALLAH kerana masih pinjamkan suamiku buat ku. Ini adalah tahun pertama sambut Birthday sebagai seorang SUAMI katanya.

“Lain bebenor rasanya,” ungkap Jasmin sambil berkongsi gambar suami memotong kek.

Memandangkan dia sibuk dengan shooting, jadi sambutan hari lahir suami dibuat di set penggambaran.

Begitupun, Jasmin tetap memanjatkan kesyukuran kerana diberikan rezeki meraikannya sebagai suami isteri buat kali pertama.

“Apapun keadaan,kami tetap bersyukur dengan rezeki Allah walaupun hanya mampu sambut di set shooting kerana tanggungjawab..

“Terima kasih pada teman-teman di set #cintaamnesia. Happy Birthday juga pada December Babies,” ujar Jasmin lagi.


Ibu Ayah Suap Anak Makan, Makin Tambah Kasih Sayang.

Nabi Muhammad s.a.w tidak punyai rumah besar, tidak simpan harta banyak, tidak simpan baju mahal, tidak makan makanan seperti raja-raja pada zaman itu. adakalanya dapur rumah Nabi s.aw tidak berasap. Tetapi Nabi s.a.w adalah orang yang paling bahagia dan baginda dapat bahagiakan bilion manusia seluruh alam.

hari ini kita kena belajar untuk hidupkan suasana agama di dalam rumah sebagai mana rumah nabi dan sahabat. Setiap hari baca hadith bersama anak dan isteri. cuba setiap hari masak dan makan dirumah. ketika makan jangan bercakap perkara yang sia-sia.

ketika ini ibu bapa boleh berkomunikasi dengan anak2. ketika ini juga fungsi ayah untuk buat hubungan baik dengan anak-anak supaya anak anak lebih kenal siapa ayah mereka,ayah adalah lelaki yang patut anak anak kagumi,bukan lelaki lain.

Suap nasi atau lauk untuk anak-anak. setiap suapan akan tambah kasih sayang. anak-anak jadi degil sebab ibu bapa tidak buat hubungan yang baik dengan anak-anak ketika makan. kadang-kadang anak-anak malas makan di rumah. setiap kali makan ibu bapa membebel, lama kelamaan mereka akan bosan dan banyak masa di luar rumah dengan rakan-rakan.

ibu bapa perlu buang ego jauh-jauh dengan anak-anak. ada waktu dan masa bercakap dengan mereka lemah lembut dan peluk mereka.

“maafkan ayah sebab selalu marah-marah” sambil peluk mereka. insyaallah hati mereka akan berubah untuk jadi anak yang baik.

peluk anak-anak setiap hari insyaallah keluarga bahagia,keluarga sunnah.

-EncikMatt-
#LelakiBurQa


“Harap-Harap Qadejah Tak Ikut Perangai Buruk Mama.” DS Shahida Ingat Pesanan Ayah, Kongsi Pengalaman Berhijab Usia 14 Tahun.

Setiap wanita yang berhijab pasti punya cerita tersendiri. Termasuklah isteri kesayangan Dato Seri Aliff Syukri ini.

Bercerita tentang pengalamannnya pertama kali memakai hijab pada usia 14 tahun, akui Datin Seri Shahida, beliau disuruh berbuat demikian oleh ayahnya.

“Mama dulu waktu atuk suruh pakai tudung mama tak dengar sampai atuk cakap kalau tak pakai tudung jgn keluar rumah….lepas tu mama pakai la bila keluar tapi lepas tu dah agak-agak jauh sikit dari rumah mama pun buka.

“Mama Pakai tudung sepenuhnya umur 14 tahun tapi waktu tu teringin juga nak free hair sampai umur 15-16 tahun tu nak merasa tak pakai tudung….siap dah ikat rambut lawa2…sudahnya tiba2 rasa tak nak keluar pula sebab x pakai tudung.

“Kesimpulannya Kalau kita dah biasa bertudung Insya Allah niat tu Allah pelihara…..yg x bertudung tu bukan nya x baik….baik sangat2 byk yg saya jumpa sangat2 baik……belum sampai lagi masanya….doakan yg baik2 utk orang yg baik2 juga datang pada kita,” tulisnya panjang lebar di ruangan instagramnya.


“Kecil-Kecil Dah Pimpin Solat.” Rajin Baca Al-Quran & Imamkan Solat Terawih, Rita Rudaini Bertuah Miliki Anak Soleh!

Pelakon cantik manis ini sering berkongsi gambar dan kisah anak-anaknya di laman instagram. Terbaru, Rita Rudaini memuat naik gambar dua putera kesayangannya, Airit Rayyan Rizqin dan Airit Qaqa Arjuna yang selesai menunaikan solat sunat terawih pertama malam tadi.

Di dalam perkongsian tersebut, anak kelahiran Perlis ini memanjatkan kesyukuran kerana masih berpeluang menyambut ramadan dan berharap mendapat keberkatan daripada Allah SWT.

Imam terawikh kami mlm ni ajak selfie 😂 alhamdulillah..mlm ramadhan pertama utk kita smua moga di beri keberkatan…di setiap kejadian ada hikmah…selamat berpuasa smua…jgn lupa baca niat posa 😊❤

Selain itu, Rita turut berkongsi aktiviti harian anaknya yang berusia 11 dan sembilan tahun itu dimana banyak meluangkan masa dengan mengaji al-Quran.

Lelaki kiriman Tuhan untuk sapa la ni.

Malah, Rita turut berkongsi cerita dia  turut mengambil langkah bagi memperbetulkan bacaan tajwid menerusi kelas mengaji secara ‘online’.

Perkongsian Rita Rudaini itu mendapat pujian netizen. Rata-rata mengakui terharu dan gembira melihat anak-anak pelakon tersebut sudah menampakkan minat mempelajari al-Quran.

Malah, ada yang mengakui walaupun bergelar ibu tunggal, namun  Rita Rudaini berjaya mendidik zuriatnya menjadi anak-anak soleh.

Didikan ibu yang sangat baik


Nak Rai Hari Jadi Di Sekolah, Anak Sah-sah Suka. Tapi Ibu Ayah Hadamkan Dulu Apa Yang Cikgu Ni Pesan!

Meraikan hari ulang tahun kelahiran menjadi suatu detik yang cukup menggembirakan dan membahagiakan sesiapapun, apatah lagi buat anak-anak. Keterujaan akan jelas terpancar di wajah anak-anak ini andai sambutan tersebut dirai bersama kawan-kawannya.

Sedar hal itu, alangkah bagusnya jika sambutan tersebut dibuat di sekolah. Namun adakah hal ini dibenarkan oleh pihak sekolah atau bagaimana cara sewajarnya ibu ayah lakukan untuk merialisasikan majlis sambutan hari lahir anak di sekolah.

Oleh itu, jom semak perkongsian daripada Cikgu Mohd Fadli Salleh semoga bermanfaat untuk ibu ayah yang berhajat hendak raikan hari jadi anak di sekolah.

Hari ini aku nak kongsi tentang sambutan hari jadi di sekolah. Apa yang boleh dan apa yang tak sesuai kau buat.

Zaman sekarang, ada satu budaya yang bagus (pada aku) bila murid menyambut hari lahir. Kebanyakan ibu bapa bersedekah dan memberi hadiah pada kawan-kawan anak mereka di hari lahir anak mereka.

Kalau dulu, kita yang kena bagi hadiah pada birthday boy/girl. Zaman la ni, bila anak sambut hari lahir, ibu bapa akan bagi goodies bag kat kawan-kawan sekelas anak mereka.

Siap masak mee, nasi, kuih dan juga kek sambutan hari lahir. Hal ini tak salah. Boleh sambut di sekolah dengan syarat, minta izin pentadbir dan guru kelas. Itu syarat utama. Jangan masuk main redah sahaja.

Biasanya, pentadbir dan guru kelas akan benarkan. Sambutan biasanya dibuat pada waktu rehat murid. Malah, kadang-kadang guru-guru pun dijemput sama. Alhamdulillah. Rezeki.

Panduan Buat Ibu Ayah

Cuma aku nak bagi sedikit panduan untuk ibu bapa yang berhajat nak sambut hari lahir anak mereka di sekolah.

1. Minta izin pihak sekolah. Ini syarat utama. Memang ada yang jenis redah tanpa izin.

2. Berpakaian sopan. Pernah ada seorang ibu datang dengan kawan-kawan yang seksi meksi. Sampai aku tak tahu mahu melihat dada ayam KFC atau dada orang. Hormat kak. Hormat peraturan sekolah.

3. Tak payah guna lilin untuk letak atas kek. Bahaya. Sebelum ada kejadian yang tak diingini, baik kita cegah awal, ye tak?

4. Bawa goodies bag dan makanan secukupnya untuk murid kelas tersebut, DAN sediakan juga satu untuk guru yang handle sambutan hari lahir itu.

Cikgu bukan lapar sangat nak makan, mereka boleh je makan kat kantin. Tapi itu sebagai adab dan tanda menghormati guru yang sanggup tidak turun rehat dan handle majlis anak kita. Bantu agih hadiah dan sebagainya.

5. Healthy food, please. Tolonglah. Tolonglah JANGAN letak jajan dalam goodies bag. JANGAN!

Ramai parent suka letak jajan/cekedis atau junk food dalam goodies bag. Memang la budak-budak suka, tapi itu makanan tak sihat kan? Tak payahlah letak.

Budak-budak ni, bagi hadiah apa pun mereka seronok. Baik, aku bagi cadangan apa yang sesuai letak dalam goodies bag tu.

a) Air susu/milo kotak.
b) Epal, roti, muffin cake.
c) Alat tulis. Pensel, pemadam, pembaris.
d) Angpau. RM1 pun seronok sangat dah budak-budak.

Angpau untuk cikgu sekali. Sebaiknya letak 5 keping not RM100. Itu sebaiknya. Tak lah. Aku gurau je bab angpau cikgu tu. Kau serius sangat dah kenapa?

Tapi point aku nombor 5 tu tolonglah kau ambil berat. Tolong sangat-sangat ya!

Bila sambut birthday di sekolah…

Ada orang berpendapat, budaya begini tak elok kerana murid yang tak mampu pula dengki lihat kawan mereka sambut hari lahir dengan grand dan meriah. Itu kata mereka.

Namun, aku berpendapat sambutan begini sangat bagus kerana :-

i) Menggalakkan budaya bersedekah.
ii) Merapatkan hubungan antara guru dan ibubapa.
iii) Murid dari keluarga kurang senang dapat hadiah dan makan yang sedap-sedap.

Pernah aku dengar murid-murid bercakap sesama mereka,

” Bestlah sambutan hari jadi ni. Dapat hadiah. Kalau sambutan hari jadi ada setiap hari kan seronok.”

Kan bagus begitu. Murid yang kurang mampu pun terasa mereka diraikan pada hari lahir kawan mereka yang agak berada.

Apa pun, terpulanglah pada pandangan kalian. Yang berhajat nak buat sambutan hari lahir anak kat sekolah, mohon hadam semua point aku.

Sekian.


“Mungkin Sampai Sini Saja Kisah Kami” Zulin Beri Bayang Seakan Akan Berpisah?

Belum reda dengan isu penceraian dalam rumah tangga selebriti, kali ini digemparkan lagi dengan bayangan perpisahan oleh pelakon Zulin Aziz yang seakan akan berpisah.

Menerusi satu hantaran yang dimuat naik di laman Instagram Zulin sendiri, dia menyatakan bahawa berkemungkinan kisah rumah tangganya akan berakhir sampai di sini sahaja.

Lebih meyankinkan apabila Zulin turut memaparkan gambar nikahnya dengan kapsyen yang menunjukkan seolah-olah tiada persefahaman sebagai punca.

“Mungkin sampai sini saja kisah kami. Tiada persefahaman,” tulisnya.

Dalam masa yang sama, Zulin turut memohon doa daripada orang ramai untuk dirinya pada masa akan datang serta berharap agar masa akan merawat semuanya.

“Semoga yang baik-baik untuk masa akan datang. InsyaAllah, masa merawat semuanya. Thank you for everything. Take care,” luanya.

Sementara itu, rata-rata warganet terkejut dan meninggalkan pelbagai soalan di ruangan komen seakan tidak percaya dengan apa yang berlaku. Tak ketinggalan, penyanyi dari seberang Upiak Isil turut meninggalkan responnya di hantaran tersebut.

Untuk rekod, baru setahun Zulin Aziz mendirikan rumah tangga dengan pilihan hatinya Farhan pada 20 Februari 2022 lalu.

Sumber: Instagram Zulin Aziz


Lagi Frontliners Jadi Mangsa Covid-19! Gara-Gara Pesakit Tak Telus Status Kesihatan.

Hati mana yang tidak sedih apabila disahkan ada jangkitan virus yang belum ada penawarnya. Bimbang akan diri dan juga keluarga. Terutama anak-anak. Jangkitan yang tidak dapat dilihat dengan mata kasar.

Begitulah yang dilalui seorang frontliner yang meluahkan rasa hati apabila dirinya kini dijangkiti virus covid-19. Ia berlaku setelah seorang pesakit yang tidak berterus terang status kesihatan.

Ikuti lanjut perkongsian beliau. Semoga kisah ini menjadi teladan buat kita supaya jangan terlalu ‘berahsia’ atau ‘sorok’ kesihatan diri, walaupun hanya sekadar demam atau batuk yang kita anggap biasa-biasa, tapi sekarang era pendemik ini, masalah kesihatan ini adalah mesti diberitahu dengan telus!

Ikuti perkongsian ini.

PESAKIT TIPU DI SARINGAN, PETUGAS KESIHATAN MENJADI MANGSA COVID
Seorang pesakit telah datang ke hospital dan telah disaring di pintu masuk jabatan sebelum menjalani pemeriksaan CT scan. Suhu normal. Pesakit mengaku sihat dan dibenarkan masuk.

Saya merupakan doktor yang menyediakan pesakit ini untuk scan ( penerangan prosedur, pemasangan IV branula dan sebagainya).
Terkejutnya kami bila melihat gambar paru-parunya di CT sama seperti paru-paru pesakit Covid-19.

Bila ditanya semula, akhirnya dia mengaku yang dia batuk dan demam selama seminggu, tetapi berasa sedikit sihat untuk datang ke temujanji CT.
Allahu..

Ternyata tindakannya menyusahkan orang lain. Pesakit disahkan positif covid selepas 2 hari.

KEPUTUSAN SWAB POSITIF!

Pada mulanya saya dikategorikan sebagai kontak risiko rendah, sebab kedua-dua nya memakai surgical masks(bagi pesakit berisiko rendah), dan pesakit tidak batuk di hadapan saya. Cuma jarak tak dapat di elakkan kerana terpaksa menyediakan saluran IV untuknya sebelum CT scan. Masa kontak tidak lama, lebih kurang 5-15minit.

Saya mengamalkan hand hygiene mengikut SOP sebab saya memang paranoid!
** untuk penggunaan PPE penuh, hanya bagi petugas yang merawat pesakit berisiko tinggi,kerana stok PPE adalah terhad.

Saya diberitahu bahawa tiada kuarantin atau swab diperlukan buat masa sekarang.
Tetapi hati ini kurang senang, saya ambil keputusan untuk menjalani swab di hospital lain.

Saya mengambil keputusan untuk kuarantin sendiri walaupun tidak bergejala. Namun sempat bekerja selama 2 hari di jabatan, sebelum kuarantin. Keputusan swab mendapati saya positif .

Saya MENANGIS semasa dapat tahu.. sebab sedih terpaksa terpisah dengan anak-anak dan suami. Risau terhadap keluarga dan rakan sekerja yang mungkin saya jangkiti. Kecewa terhadap sikap pesakit saya. Cerita dalam ward, saya akan tulis dalam post seterusnya.

Moral of the story:
Mohon jangan tipu kami sekiranta anda bergejala. Tindakan anda melibatkan pesakit-pesakit lain, petugas kesihatan serta keluarga mereka. Kami manusia juga.

Sumber: Nur Marini Zainal


Remuk Hati Flyers Bisnes Ada Dalam Longkang! Berkat Bersabar, Kini Berjaya Miliki Perniagaan Sendiri

Pernah tak bayangkan, tempat yang anda bekerja sekarang ni, iaitu satu-satunya tempat punca rezeki anda dan keluarga mengalami masalah kewangan sehingga menyebabkan anda perlu diberhentikan kerja dengan serta merta? Tak mampu nak terjangkau dek akal kan?!

Tapi itulah yang dihadapi oleh pemuda yang bernama Zaini Amar, Ketua Pegawai Eksekutif ZAMARA di mana dia terpaksa meninggalkan tempatnya mencari rezeki selama 9 tahun dan berhadapan dengan masalah tersebut sendirian dengan memilih untuk tidak memberitahu keluarga terutamanya ibu bapanya.

“Saya banyak hantar resume, saya dah jemu pergi ke interview, dipanggil tapi tak dapat. Tapi dalam masa yang sama, saya ada satu skill dalam bidang seni iaitu bidang buat grafik di mana job pertama saya adalah bisnes card, untung 5 ringgit masa tu.

“Daripada keuntungan 5 ringgit tadi tu saya print sendiri flyers saya, syarikat saya sendiri dan saya mengedarkan flyes itu di lampu isyarat. Saya merahsiakan saya diberhentikan kerja dari ibu ayah saya, saya sedaya upaya merahsiakan dari keluarga saya,” katanya ketika menceritakan detik kejatuhan dalam hidupnya.

Sudah diberhentikan, nak mula bisnes tetapi diuji lagi apabila flyers yang diedarkan pada orang ramai akhirnya masuk ke dalam longkang! Namun, kegagalan yang dihadapi tidak diratapi tetapi menjadi penguat untuk terus positif dan kini mampu membuka butik miliknya sendiri!

“Sewaktu saya edarkan flyes saya, tentang syarikat printing saya yang kecil tu, saya lihat flyes-flyes saya dibuang di dalam longkang dan masa itu saya tengok dia dihanyutkan dalam air longkang tadi.

“Remuk hati saya masa tu tapi saya counter back balik dengan positif side apabila saya cuba memikirkan mungkin risalah saya kurang menarik, mungkin ada benda yang kurang daripada saya sehingga saya berjumpa dengan sepupu saya iaitu, abang Amin Idris. Beliau banyak membantu saya, menaikkan semangat saya dalam bidang perniagaan.

“Arwah adik saya, Azlan dia juga mendorong saya dalam bidang perniagaan sebenarnya. Kami dah set dah tetapi nasib tak menyebelahi, dia terlibat dalam kemalangan di Sungai Buluh dan meninggal dunia serta merta. Saya teruskanlah niat dia, InsyaAllah,” tambahnya.

Sebagai penutup, Zaini juga sempat meninggalkan kata-kata semangat bagi peniaga baru di luar sana untuk kekal kuat meskipun banyak cabaran yang melanda kerana cabaran itu adalah proses menjadi peniaga yang matang.

” Kalau kita nak ceritakan tentang cabaran, kita ni mana-mana pun kalau kita nak pergi tidur pun ada cabaran kan? Ramai orang di luar sana nak berniaga, ada jalan singkat nak berjaya tetapi kena ingat proses nak jadi ahli peniagaan itu bukan mudah. Walau apa saja cabaran yang ada, sebenarnya itu adalah proses untuk kita menjadi seorang peniaga yang matang.” jelasnya.

Untuk video penuh, boleh tonton di bawah ini :


Nak Lagi Jimat, Wanita Ni Buat Sendiri Jus Lega Untuk Diamalkan. Ni Resipinya Kalau Nak Cuba!

Buat pengamal ubatan traditional berasaskan herba, mesti ada yang telah biasa dan telah lama amalkan minum jus lega yang dijual dipasaran.

Umumnya, dikatakan jus lega ini baik untuk membuang angin dan bermacam lagi manfaatnya. Maklumlah antara bahan utamanya adalah menggunakan bawang putih, halia,madu dan sebagainya.

Andai kata ada masa terluang, ibu- ibu boleh juga sediakannya sendiri. Apatah lagi resipinya telah dikongsikan oleh Puan Nurhafizah.

Jadi tunggu apa lagi, jom hadam proses penyediaannya.

”Jus lega yang saya selalu buat. 100% natural, tanpa bahan pengawet. Nak beli mahal kan. Sebotol dah rm80. Baik buat sendiri, jimat & bersih.”-Nurhafizah

Kebaikan Jus Dikatakan:

-Jus lega sangat bagus untuk menurunkn kadar kolestrol dalam darah.
-Menyinkirkn toksin dalam badan.
-Menurunkn darah tinggi.
-Menyembuhkn gout.
-Membuang angin dalam badan.
-Melawaskn
penghadaman.
-Melancarkn perjalanan darah.
-Mampu menurunkn berat badan.
-Menurunkn bacaan gula untuk diabetes.
-Kaya dengan vitamin c.

“Ni saya share cara saya proses jus lega ni. Guna sukatan cawan je.”

Bahan -bahan:

1 cawan halia
1 cawan bawang putih
1 cawan lemon
1 cawan cuka epal
3 cawan air
Madu

Cara-caranya:
1. Buang kulit semua halia,bawang putih & lemon.

2. Blender halia, bwg putih & lemon dgn secawan air.

3. Dah siap blender masak semua bahan, campur sekali cuka epal & 2 cawan air.

3. Masak sehingga paras air separuh. Dalam 40minit.

4. Sejukkn baru masukkn madu. Bole cuba rasa nk manis atau sedang².

Ekstra tip : untuk madu tiada sukatan sebab saya main tuang je. Biasa setengah cawan lebih.

5. Dah betol² sejuk boleh tapis amik jus sahaja dan isi dalam botol.

6. Simpan dalam peti ais. Nak simpan luar pon boleh. Saya dah test. Setahun masih lagi ok.rasa tak berubah & tak basi.

“Saya biasa buat banyak. Untuk 3/4bulan.. Nak banyak boleh double sukatan saya bagi tu.”

Cara minum :
1 sudu pagi & malam (goncang sebelum minum)


Persatuan Bawang Kebangsaan US Jelaskan Sebab Hirisan Bawang Tidak Bantu Cegah Penyakit. Baca Sampai Hadam!

Persatuan Bawang Kebangsaan Nafikan Bawang Menyembuhkan Penyakit! Perkongsian santai PHM di petang ahad ini berkenaan tips bawang dihadapan kipas

✅ Menurut Persatuan Bawang Kebangsaan (US), tiada kajian saintifik yang dapat membuktikan fungsi hirisan bawang untuk merawat dan mencegah penyakit.
*Betulll!! Persatuan Bawang memang wujud!

✅ Untuk makluman, tips yang telah dikongsikan lebih dari 2500 netizen ini berasal dari kepercayaan masyarakat sejak tahun 1500 lagi.

✅ Pada ketika itu, hirisan bawang diletakkan di dalam bilik untuk mencegah wabak Plague, iatu sejenis wabak penyakit yang menyebabkan kematian hampir 200 juta manusia ketika itu!

✅ Penggunaan hirisan bawang ini berasal dari teori Miasma, iaitu teori kesihatan purba yang percaya ‘udara kotor’ merupakan punca kepada penyebaran penyakit berjangkit. Masyarakat ketika itu percaya, udara malam merupakan udara yang merbahaya dan perlu dielakkan.

✅ Teori Miasma telah terbukti TIDAK TEPAT selepas penerokaan sains dan teknologi semakin berkembang. Punca sebenar yang menyebabkan jangkitan penyakit telah ditemui iaitu berpunca dari kuman.

✅ Selain dari hirisan bawang yang diletakkan di dalam bilik untuk membersihkan udara didalam bilik, amalan popular yang melibatkan penggunaan bawang adalah dengan meletakkan hirisan bawang di dalam sarung kaki dan dipakai semalaman.

Tips ini juga telah dibuktikan dengan kajian saintifik TIDAK berkesan.

KHASIAT BAWANG

Walaubagaimanapun, bawang merupakan sejenis sayur sayuran yang berkhasiat dan baik untuk kesihatan.

✅ Bawang kaya dengan Flavonoids yang mempunyai fungsi anti kanser dan anti radang.

✅ Bawang juga merupakan sumber vitamin C yang baik dan baik untuk fungsi imun badan.

✅ Ia juga baik untuk kesihatan rambut dan kulit. Vitamin c merupakan bahan penting dalam penghasilan kolagen

✅ Apa yang menarik, dalam satu pengumpulan hasil kajian pada tahun 2010, pengambilan bawang (yang kaya dengan organosulfur) boleh melindungi dari penyakit jantung.

Khasita bawang ini hanya di perolehi sekiranya anda MAKAN bawang, BUKAN meletakkan bawang di kipas ??
.
Tips alami untuk merawat batuk dan selsema.

Gejala batuk dan selsema biasanya berpunca dari virus. Untuk jangkitan virus, anda TIDAK perlukan antibiotik.

Berikut kami kongsikan beberapa tips untuk merawat gejala batuk dan selsema secara alami dan telah terbukti berkesan.

– Minum teh dengan limau dan madu.
– Ambil sesudu madu asli
– Minuman panas yang dicampur hirisan halia dan madu
.

Adakah penggunaan hirisan bawang sebagai rawatan batuk dan selsema merbahaya?

Selain mengakibatkan bau kurang nyaman dan memedihkan mata, tips menggunakan hirisan bawang untuk merawat gejala batuk dan selsema adalah TIDAK merbahaya.

Fakta dan info kami kongsikan, pilihan sentiasa di tangan anda


Tinggalkan Keluarga Dalam Keadaan Berharta. Sila Take Note!

Hidup ini perlu sentiasa berwaspada dan beringat, memandangkan hari esok kita tidak tahu apa akan terjadi kepada diri dan ahli keluarga kita. Itu sebab jugalah, orang tua-tua selalu berpesan agar sediakan payung sebelum hujan.

Begitu jugalah halnya dalam mempersiapkan keluarga kita sekiranya diri kita yang pergi dahulu mengadap Ilahi.

Andai ditanya, apa persiapan kita lakukan agar anak-anak dan pasangan tetap dapat hidup selesa tidak melarat?

Jika masih kabur tentang hal ini, elok kiranya kita baca perkongsian ini.

SEBELUM SUAMI MENINGGAL PERGI?

1. Sediakan satu dana hibah buat isteri sebelum apa apa terjadi.

2. Didik isteri urus kewangan dan belanja keluarga. Ceritakan bagaimana kita urus belanja bayar semua.

3. Maklumkan isteri semua hutang yang ada. Hutang kereta berapa, Hutang rumah, hutang budi dan pembiayaan peribadi.

4. Ceritakan pada isteri simpanan yang ada juga. Tabung ASB ada berapa dan hibahkan pada siapa? KWSP kita letak siapa penama. Begitu juga Tabung Haji ada berapa, saham apa kita ada.

5. Sediakan Dana Kecemasan 6 bulan gaji kita. Dan pastikan jika apa apa berlaku, isteri boleh guna dana kecemasan ini.

6. Ambillah Takaful Perlindungan Pendapatan. Saya bukan agen takaful tetapi saya galakkan semua suami kacak dan seksi ada perlindungan ini. Bayaran serendah RM50-RM150 sahaja sebulan.

7. Tulis senarai daftar, apa yang harus dilakukan “Jika Saya Meninggal?”. Bagaimana urus dana pancen, lapor pada siapa, dana KWSP perlukan salinan apa, siapa penama dan sebagainya.

Ada isteri hilang punca bila tiba tiba suami dijemput pergi. “Saya tak tahu nak buat apa apa”.

8. Sediakan Dana Pendidikan Anak dan Pelaburan. Ceritakan tabung mana kita simpan dan dana apa kita ada dalam pelaburan.

9. Hitung dan senaraikan Aset yang ada. Setahun sekali tulis beli saham apa, tanah dimana, rumah sewa dan berapa kereta yang ada.

10. Ajar Isteri sejak sekarang guna perbankan online untuk semua urusan. Jika semua urusan kewangan kita uruskan. Apa salahnya maklumkan pin bank, kata dah sayang.

11. Jangan harapkan sesiapa akan bantu dan urus keluarga kita. Yang namanya duit ini berhantu, sanggup telan dan hina saudara demi duit sahaja.

Tinggalkan keluarga kita dalam keadaan berharta. Bila miskin dan ada hutang, keluarga pun sanggup buang.

Sumber : Azizul Azli Ahmad.


“Alahai Mini Tokti. Sejak Nak Jadi Kakak Ni Makin Cantik.”  Pandu ‘Kereta Mewah’ , Reaksi Comel Aafiyah Jadi Perhatian!

Kalau dah namanya anak selebriti, ke mana sahaja kaki melangkah , apa yang dipakai semuanya menjadi perhatian.

Apalagi kalau bergelar anak kepada penyanyi nombor satu negara. Penangan bergelar anak Tokti, tempias glamour turut dirasai Siti Aafiyah Khalid, puteri dan anak sulung kepada pasangan sejoli Dato Sri Siti Nurhaliza dan Datuk Khalid Mohd Jiwa.

Terbaru, pasangan ini meraikan majlis hari lahir Aafiyah kali ketiga dalam satu majlis yang berlangsung mengikut SOP tapi tetap meriah.

Majlis yang berlangsung sehari lebih awal itu diraikan bersama dengan pelancaran produk minuman kesihatan Beaukids kolaborai Beausiti X WonderLab serta majlis pelancaran single lagu kanak-kanak terbaharu, Medley Klasik Siti 1.

Di dalam majlis tersebut, Aafiyah tampil manis dalam persalinan gaun merah jambu sambil memandu sendiri kereta ferrari memasuki ruang dewan berkenaan sambil disambut oleh tetamu dan juga ahli keluarga.

Kelihatan tulisan ‘Aafiyah 19’ tertera pada kenderaan tersebut simbolik kepada tarikh lahir puteri keayangan Datok K dan Siti Nurhaliza.

Turut hadir meraikan majlis berkenaan, Asyraf Khalid bersama isteri dan anak, Izara Aisyah Bersama suami dan anak serta ahli keluarga Siti Nurhaliza.

Dalam pada itu, Siti yang kini memasuki bulan kelapan kehamilan berharap proses kelahiran anak keduanya berjalan dengan lancar pada bulan depan.

“Alhamdulillah saya sihat, anak dalam kandungan juga sihat. Doakan proses bersalin berjalan dengan mudah.

“Saya akan berpantang dan berharap pandemik akan segera selesai agar dapat bekerja seperti biasa selepas ini,” ujar Siti lagi.

Dalam pada itu, rata-rata memuji kecomelan puteri sulung Siti Nurhaliza dan Datuk K ini. Tak kurang yang menggelar si kecil ini sebagai ‘mini Tokti’.


DIY Giant Bubble Homemade Semudah A.B.C. Wanita Ni Kongsikan Cara Guna Bahan Dapur Jer!

Waktu PKP ini pasti sedikit sebanyak membuatkan anak-anak terkurung di dalam rumah. Belajar pun sekarang semuanya dilakukan di rumah. Kalau sebelum ini pulang dari sekolah, banyak aktiviti yang boleh dilakukan oleh anak-anak. Bermain di padang bersama kawan-kawan dan sebagainya. Tetapi pasti  tak berpeluang berbuat demikian.

Tetapi jangan risau, nak menghiburkan anak-anak tak perlukan modal yang banyak. dengan DIY dan modal yang sikit anak-anak pasti suka.

Penuhi aktiviti anak-anak dengan cuba membuat Giant Bubble. Hanya dengan bahan mudah ini, anda boleh buat sendiri. Jom ajak anak-anak  tolong. Pasti lebih seronok.

Selain menjimatkan kos bukan saja anak teruja dengan aktiviti ini.

DIY GIANT BUBBLE.. Homemade!!

BAHAN-BAHAN

(AIR SABUN)
1)1.5 Liter Air
2)4 Sudu Tepung Ubi Kayu
3)250ml Pencuci Pinggan mangkuk

(BUBBLE WAND)
1) Tali Kain
2) Tape hitam
3) Hanger Besi
4) Gunting

CARA-CARA

1) Campurkan air, cecair pencuci dan tepung ke dalam bekas dan kacau. Siap dah air sabun kita😊
2) Ambil sebatang hanger besi dan bentuk menjadi bulat.
3) Lilit besi dengan tali kain untuk serap lebih banyak buih.
4) Kemaskan lilitan dengan pita pelekat.

Untuk dapatkan buih yang cantik guna pencuci pinggan Joy warna Hijau. Kalau pakai pencuci pinggan lain letak banyak sikit dari sukatan.


“Masih Gigil, Tak Mampu Bayang Jika Hilang Selamanya.” Noorkhiriah Kongsi Saat Cemas Anak Hilang, Syukur Ditemui!

Hati ibu mana yang tak luluh, jiwa ibu mana yang tak galau apabila anak yang ditatang bak minyak yang penuh sejak kecil tiba-tiba ‘hilang’. Semuanya berlaku dalam sekelip mata membuatkan pelakon Noorkhriah tidak keruan.

“Saya tak mampu bayangkan kalau dia (anak) hilang selama lamanya,” itu luahan Noorkhiriah tatkala berdepan detik cemas apabila anak sulungnya, Muhammad Hudhaifah Azfaizul, 12, dilaporkan hilang.

Bagaimanapun beberapa jam kemudian, anaknya dilaporkan sudah dijumpai.

“Saya sedar dia hilang daripada pandangan mata sekitar waktu Subuh.

“Jujur saya menggigil ketakutan fikir bukan bukan. Apa jadi kepadanya. Macam macam berlegar dalam kepala.

“Tapi syukur, kawan suami saya menemuinya di sebuah kawasan parkir kereta,” jelasnya lagi.

Sebelum itu, pelakon drama Nur ini berkongsi kehilangan anaknya menerusi laman instagramnya dan memohon bantuan ramai untuk menjejaki anaknya.

Menurut Noorkhiriah, kali terakhir anaknya dilihat berbasikal merah dan menyarung ‘sweater’ berwarna kuning tertera tulisan negara Australia.

Perkongsian tersebut mendapat reaksi ramai termasuklah rakan artis seperti Azza Elite, Iesya Toh dan pengarah Shahrulezad Mohameddin. Mereka turut memanjangkan berita berkenaan di Instagram masing masing.

Noorkhiriah atau nama penuhnya, Noorkhiriah Ahmad Shapie berkahwin dengan Azfaizul Ahtan sejak 15 tahun lalu dan dikurniakan dua cahaya mata lelaki.

Selain Hudhaifah, pasangan berkenaan mempunyai anak bernama Muhammad Yusoff, 10 dan anak perempuan bernama Nur (2 tahun).


Nak Beli Rumah Teres, Perhatikan Ciri-ciri Ni Untuk Jadikan Pilihan Tu Terbaik!

Menyediakan rumah untuk ahli keluarga dapat tinggal dengan selesa, tentu ada yang merancang untuk membeli rumah teres.

Dirasakan kediaman sebegitu lebih mudah dan selesa untuk anak-anak bermain di laman.

Selain melihat itu sebagai kreteria yang dicari dalam membuat pilihan rumah yang ingin dibeli, elok fahami ciri-ciri lain yang juga perlu diambil perhatin.

Ini dijelaskan melalui perkongsian daripada pelabur hartanah ini. Jom semak apa katanya.

PANDUAN BELI RUMAH TERES

1. Lihat orentasi matahari, jika dapat elakkan matahari petang mengadap bilik tidur utama kita.

2. Cuba datang lihat lokasi rumah waktu pagi sekali, petang sekali. Jika sukar lihat arah petunjuk angin di lokasi tapak yang kita pilih.

3. Jika nak selesa sebaiknya cucur atap biar memanjang kehadapan rumah boleh halang cahaya, silau dan hujan pada rumah.

4. Jika dapat cari kawasan perumahan yang ada tangki air besar sendiri, air bukan dari saluran utama.

5. Sebaiknya pilih kediaman yang ada ketinggian siling sekitar 10′ kaki. Bila pasang kipas tidaklah putus jari.

6. Sebaiknya kediaman yang ada 3 bilik 2 bilik air. Ada satu ruang utiliti lebih baik

7. Jika dapat dari pintu utama tak nampak ruang dapur kita. Ruang dapur ini ruang aurat bagi wanita, sebaiknya dibahagian belakang bukan depan rumah kita.

8. Semak juga kedudukan kiblat bagi kita yang beragama, takkan nak solat nanti menghadap kamar mandi.

9. Bumbung yang baik bila hujan turun di belakang dan depan rumah kita bukan air hujan turun ditengah. (bumbung bentuk rama rama)

10. Pastikan atas tingkap ada bumbung atau coping agar hujan tak masuk dan silau kedalam rumah. Lagi panjang, lagi bagus.

11. Jika dapat bahan banggunan guna bata merah bukan bata simen.

12. Elakkan bumbung yang guna metaldec pada bumbung. Bumbung yang baik guna clay tiles dan ada insulation sebagai penebat haba.

13. Bagi rumah yang menghadap matahari atau bumbung pendek screen louvres membantu jika susunan betul dan berfungsi.

14. Jika ada duit lebih belilah corner lot, jika nak jual balik ianya laku keras.

15. Pastikan depan rumah kita lapang dan bukan jalan utama agar tak bahaya anak nak bermain. Jika depan padang lebih baik.

16. Elakkan unit dipersimpangan, sebelah janakuasa TNB atau depan kolam IWK.

17. Pilih kediaman yang warna cat luarannya terang. Bukan dari kelompok warna gelap. Semakin gelap warna rumah kita, semakin banyak haba matahari disimpan di dalam dinding rumah kita.

18.Pilih pemaju yang ada pengalaman membina rumah dengan kualiti tinggi, menang award dan tiada masalah kualiti.
Sebab itu gegadis suka lelaki matang dan berpengalaman rupannya

Kita tak beli rumah setiap hari, bila beli dan tersilap nak menangis tak guna lagi.

Design yang baik itu sempurna, kita tak perlu renovasi dapur lagi, tambah owning lagi dan grill keliling rumah takut pencuri. Ia sempurna waktu kita dibeli.


“Bandingkan Keluarga Belah Suami Vs Isteri” Ustazah Asma Harun Senarai 12 Pesanan Kena Elak Waktu Raya!

Hari Raya sudah pun tiba, tua muda pasti raikannya dengan penuh gembira bersama keluarga dan sanak saudara serta sahabat handai. Namun disebalik keseronokkan itu, haruslah berpada-pada dan beringat supaya tidak berlaku perkara yang tidak baik.

Justeru, pendakwah bebas Ustazah Asma Harun berkongsi 12 pesanan yang perlu dielak pada Syawal ini.

1. Elak komplen sepah sana sini, debu sana sini, tak siap itu ini. ditujukan pada anak yang duk sama dengan mak ayah. Syukur mereka jadi wakil jaga mak ayah, bebel dalam hati je, pastu pakat la kemas dan buat apa yang patut.

2. Elakkan sangat bandingkan keluarga belah suami vs keluarga belah isteri, bab selesa, layanan, kesibukan, makanan, duit raya dan lain-lain.  Perbezaan kelurga bukan titik perpecahan, tapi menoktahkan sefahaman. Gaduh raya jangan lama-lama.

3. Elak pergaulan bebas dalam keluarga, halal itu jelas, haram itu jelas. Ipar duai & sepupu sepapat berlainan jantina. memang rasa dekat, tapi tetap tak boleh bersentuh, bertepuk tampar, & wajib pelihara aurat. Biarlah raya bersyariat

4. Jangan, jangan bawa sikap malas ke kampung, simpan kat rumah sendiri je. Buat-buat rajin pun takper, sendiri makan minum sendiri basuh, sendiri ke dapur tanpa diajak, sendiri mengemas, kalau tak. kamu tu bikin orang rimas!

5. Elakkan mengumpat dan mengata, tak puas hati sana sini, dalam ramai-ramai memang akan ada perangai yang menyakitkan mata dan hati, tapi nak betulkan orang saat baru bertemu memang susah, so doakan dalam hati dan abaikan. Bo layan jer.

6. Jangan dibiar anak meminta duit raya, mengira duit raya, membanding duit raya depan. Didik =

1.Ucap terima kasih
2. Senyum tunjuk gembira
3. Doakan “semoga murah rezeki yang barakah”
4.Terus simpan

7. Janganlah asyik dengan PHONE! Raya dah datang, nak tunggu bila lagi, inilah waktunya pulikan dan mesrakan hubungan Suami Isteri & anak-anak, Ibu Ayah & adik beradik. Jangan duk hubung yang jauh, yang dekat buat tak nampak!

8. Janganlah duhai anak, sesama adik beradik bermasam muka serba tak kena, sebenarnya ibu ayah yang akan terluka, ingatlah memori zaman kecil membesar bersama, ibu ayah rinduuu nak kembali zaman dulu, gaduh kejap je, mudah kembali bersatu.

9. Elakkan duhai Ibu Ayah bandingkan antara anak hingga layanan berbeza, berdasarkan hadiah atau duit raya, semua rezeki tak sama, kasih sayang cuba kasi rata. Jika ada yang susah, bantulah jika mampak anak cucu sendiri juga yang gembira

10. Elakkan membazir, ambik banyak rasa sikit, sentuh hidu tapi tak makan, makanan berlambak jadi takde nilai, kesan Ramadhan langsung takde perubahan, amaran Than jangan jadi saudara syaitan. Orang miskin sambung kelaparan

11.Jangalah duhai wanita, bersolek dan pakai emas berlebihan, pakai busana menjolok mata, ketat sendat melekat, iri kanan malaikat mencatat, jangan sebulan ramadhan hilang berkat, Syawal pula jadi musim musibat.

12. Jangan sebab raya raya raya, sampai tinggal SOLAT, sibuk penat layan tetamu, sibuk penat berjalan, savang nak bersihkan makeup, suami pun tak bertegas, satu keluarga dimurkai Allah. RAYA kita nak bahagia dunia Akhirat.

Sumber : Gempak


“Setelah Sekian Lama Menantikan Kehadiran Cahayamata, Akhirnya Bertemu Jua!” Anzalna  Selamat Lahirkan Anak Lelaki.

Anugerah yang begitu bernilai buat pelakon jelita, Anzalna Nasir yang telah selamat melahirkan bayi lelaki pada 31 Mei 2019 lalu.

Telah berkongsi berita gembira ini menerusi rakaman video di Instagram beberapa jam tadi.

“Syukur alhamdulillah dipermudahkan segalanya. Setelah sekian lama menantikan kehadiran cahayamata, akhirnya bertemu jua!.Raya yang paling bermakna buat kami sekeluarga.”

Dalam pada itu,  suaminya, Hanif Zaki turut sama muat naik video hari yang gembira buat mereka.

Sumber: Instagram Anzalna & Hanif_Zaki


Peroleh 162 Markah, Kanak-Kanak Muslim 11 Tahun Atasi Kepintaran Albert Einstein & Stephen Hawking!

Baru-baru ini, seorang kanak-kanak Muslim Britain berusia 11 tahun telah mengatasi Albert Einstein dan Stephen Hawking dalam ujian IQ apabila dia berjaya mencapai markah tertinggi bagi kategori kanak-kanak.

Dipetik dari laporan The National News, kanak-kanak yang bernama Yusuf Shah yang berasal dari Leeds di Utara England itu mendapat 162 markah dalam ujian tersebut, lebih tinggi berbanding Einstein dan Hawking yang hanya 160 markah dalam ujian sama.

Anak yang berasal dari Leeds di Utara England dikatakan mengambil ujian Mensa tersebut berikutan rakan-rakannya sering memberitahunya bahawa dia sangat bijak.

“Semua orang di sekolah menganggap saya sangat bijak dan saya sentiasa ingin tahu sama ada saya berada dalam dua peratus teratas orang yang mengambil ujian itu.

“Terasa istimewa untuk mendapatkan sijil atas nama saya dan tentang diri saya,” kata Yusuf menurut laman berita Metro UK.

Pelajar tahun enam itu berharap bahawa dia dapat belajar matematik di Cambridge atau Oxford suatu hari nanti. Dia juga berkata yang dirinya sangat menyukai aktiviti yang dapat merangsang otaknya.

Apabila tidak mengulang kaji pelajaran, dia akan menghabiskan masanya bermain sudoku dan menyelesaikan kiub Rubik.

Yusuf dikatakan bermula main dengan kiub rubik pada Januari lalu dan hanya mengambil masa tempoh sebulan sebelum dapat menyelesaikannya dengan mudah.

“Saya sangat bangga. Dia adalah orang pertama dalam keluarga kami yang mengambil ujian Mensa. Saya sebenarnya agak bimbang kerana dia selalu pergi ke dewan yang penuh dengan kanak-kanak untuk mengambil ujian.

“Kami fikir dia mungkin akan takut dengan orang dewasa di pusat itu. Tetapi dia berjaya melakukannya dengan cemerlang.

“Walaupun kamu berbakat, namun kamu perlu menjadi pekerja yang rajin,” ujar ibunya, Sana.

Dalam masa sama, adik kepada Yusuf yang berusia lapan tahun bernama Khalid juga diharapkan dapat mengikuti ujian Mensa tersebut apabila dia sedikit berusia kelak.

Sumber: Metro UK


“Kalau Tak Niaga Nak Makan Apa?” Nenek Umur 87 Tahun Niaga Di Kaki Lima, Minta RM5 Je Buat BeIi Beras Bikin Ramai Sebak!

Video yang tular baru-baru ini meninggalkan bekas di hati ramai warganet. rata-rata melahirkan rasa sedih dan sebak dengan keadaan seorang warga emas yang  sedang duduk berniaga di atas lantai di Pasar Siti Khadijah, Kota Bharu, Kelantan.

Menerusi beberapa video yang dimuat naik oleh Hanif Asyraf di TikTok, pemuda itu dilihat menghampiri warga emas berkenaan dan menyapanya.

Biarpun sudah berusia 87 tahun warga emas itu masih gigih mencari rezeki dengan cara menjual nanas, serai dan asam keping.

Rupa-rupanya dia tinggal sendirian dan lebih menyedihkan sebelah matanya juga sudah hilang penglihatan.

Disebabkan tempat tinggalnya agak jauh, dia terpaksa datang ke pasar tersebut dengan menaiki teksi sendirian.

Ketika ditanya kenapa sanggup datang sejauh itu untuk menjual barang, nenek ini menjawab dengan nada sayu jika dia tidak berniaga, maka perutnya tidak boleh diisi dengan makanan.

Jawapan tersebut mengundang simpati pemuda itu lalu bertanya jika ada apa-apa yang diperlukan oleh warga emas tersebut.

Tidak meminta makanan sedap atau barangan mewah, sebaliknya nenek ini hanya meminta RM5 sahaja untuk membeli beras serta nasi goreng sebagai makanan untuk mengalas perutnya yang lapar.

Permintaan nenek itu dipenuhi pemuda tersebut yang terus bergegas membeli makanan.

Di akhir video, warga emas tersebut menyedekahkan barang jualannya sebagai tanda terima kasih buat pemuda itu.

Perkongsian tersebut mengundang sebak warga yang menonton. Rata-rata melahirkan rasa sayu dan sedih atas nasib yang menimpa warga emas tersebut.

Sedar tak sedar, bulan depan dah masuk bulan Ogos tau, bulan Kemerdekaan Malaysia!

Sebagai rakyat yang cintakan tanah air, mesti anda ada cara tersendiri nak eskpresikan rasa cinta dan bangga menjadi Anak Malaysia kan? Betul tak?!

Ehhh jangan cakap kat sini, simpan idea anda tu dan hantarkan kepada kami dengan menyertai Virtual Himpunan Saya Anak Malaysia!


Wanita Ini Kongsi Resipi Arwah Moyang. Masak Rendang Tak Perlu Blender, Racik Halus Je, Rasa Sedap Jadi ‘Ubat’Bila Makan.

Masak rendang ni ada pelbagai cara dan rasa mengikut negeri. Menu yang wajib untuk meraikan hari raya. Namun, kini, masakan rendang sentiasa dihidangkan tanpa mengira masa.

Bagi yang teringin nak makan rendang sekali lagi, apa kata cuba pula resipi istimewa ini. Kali ini resipi ini dikongsikan oleh puan Faidhatul Arfah Ahmad iaitu Rendang Ayam Pedas Perak.

Lebih menarik, bahan-bahannya tidak diblender sebaliknya diracik halus. Katanya lagi, petua daripada arwah moyangnya bertujuan bahan-bahan masakan menjadi ‘ubat’ apabila digigit semasa makan. Ada logiknya juga petua ni. Patutlah orang zaman dahulu panjang umurnya ye.

Nak cuba resipi ni, jom ikuti selanjutnya resipi ini.

____________________________________________

Resepi rendang ini arfah belajar dari mak, ia resepi turun-temurun dari opah, arwah moyang(mak opah). Mak & opah cakap rendang yg sedap ialah semua bahan di mayang / racik halus. Zaman dulu takde blender hihihi. Dan ia menjadi ubat bila kita gigit dan makanya hihi.

Resepi rendang ni langsung tidak mengunakan minyak masak yaa. Hanya mengunakan santan. Minyak yg terhasil adalah dari santan sebab kita masak rendang ini sehingga kering & lama. Mak suruh belajar buat sebab mak pun dah tak larat nak tunggu rendang masak berjam-jam, ini cara masa secara tradisi turun-temurun

Resepi Rendang Ayam Pedas Perak

Bahan-Bahan
1) 1 ekor ayam (tak kisah nak potong berapa)
2) 15 biji bawang merah (di racik halus)
3) 13 biji bawang kecil (di racik halus)
4) 5 biji bawang putih (di racik halus)
5) 12g kunyit hidup (di blender)
6) 80g halia tua (di racik halus)
7) 33g lengkuas (di blender)
 4 helai daun limau purut (racik halus)
9) 8 batang serai (racik halus)
10) Gula melaka secukup rasa
11) 4 sudu besar cili boh (bergantung tahap kepedasan yg di inginkan)
12) 2 helai daun kunyit (di racik halus)
13) 1kg santan
14) 90g kerisik
15) Garam secukup rasa

Cara-Caranya

1) Masukan ayam yg telah di cuci bersih ke dalam kuali.
2) Masukan semua sekali bahan yg di racik halus iaitu bawang merah, bawang kecil, bawang putih, halia & serai yg di racik halus-halus. Masukan juga bahan yg di blender iaitu cili boh, lengkuas & kunyit hidup. Dan masukan ke semua santan. Masak dalam api yg sederhana sahaja. Gaulkan selalu untuk mengelakan hangit. Tutupkan kuali dgn penutup sesekali bukakan penutup dan gaul-gaulkan yaa.
3) Apabila kuah sudah mula nampak macam nak kering, perlahan kan api guna api yg paling slow yaa dan masukan gula melaka, garam secukup rasa, daun limau purut yg di racik halus & kerisik tunggu lagi dlm 30 minit – 40 minit. Selalunya proses nak buat rendang ini makan masa 2jam – 3jam bergantung kepada portion yg kita masak. Kalau nk bg berkuah sedikit jgn masak sampai kering sangat okee .
4) Akhir sekali masuk daun kunyit yang di racik halus. Gaul-gaulkan sebati. Dan boleh di tutupkan api. Rendang ini mampu bertahan 3-4 hari juga bergantung cara memasak. Kalau nak panaskan semula just tambah sedikit air, jgn guna minyak masak.
Selamat mencuba dan semoga bermanfaat :’)
NOTA : Rendang yg bahanya di blender & di racik halus akan memberi kelainan dari segi taste / rasanya. Rendang ini juga tidak perlu menumis. Hee

Sumber : Faidhatul Arfah Ahmad


Bahaya Jika Isteri Terlepas Pandang 7 Perkara Ni Tentang Hak Dirinya. Sila Take Note!

Melayari bahtera perkahwinan tidak semudah disangka. Bergelar isteri atau suami bermakna ada tanggungjawab yang berat sudah sedia menanti.

Bahkan perlu juga tahu setiap pasangan mempunyai hak-haknya yang tertentu dan bahaya jika isteri terlepas pandang 7 perkara ini tentang hak dirinya sendiri.

Ini sebagaimana yang dikongsikan oleh Fahmi Ramli, Peguam Syarie & Konsultan Perundangan Islam untuk panduan bersama.

1. Tempat tinggal asing & selesa

Seorang wanita yang dah bernikah, wajib untuk suami sediakan rumah berasingan daripada keluarganya atau keluarga lelaki itu sendiri.

Tak kisah jika rumah itu sewa ataupun beli, yang penting selesa dan bukan isteri itu yang bayar. Kalau suami yang tinggal di rumah isterinya, suami itu wajib bayar sejumlah wang yang dipersetujui kepada isterinya untuk rumah kelamin tersebut.

2. Belanja utiliti rumah

Bila dah sediakan rumah, jangan lupa pula, bil elektrik dan bil air juga perlu suami tanggung. Ini benda asas di dalam rumah. Kalau tak ada elektrik dan air, apa guna rumah kalau macam tu.

Ini juga sebahagian daripada nafkah tempat tinggal yang isteri berhak dapat daripada seorang suami. Bukan menjadi kewajipan isteri untuk bayar utiliti. Melainkan, bil internet ke bil telefon rumah ke atau bil astro ke, ini bukan keperluan.

3. Makan dan minum

Seorang suami wajib sediakan barang-barang keperluan dapur khasnya. Bahkan, dalam Islam, suami juga sebenarnya yang wajib sediakan makan dan minum. Maksudnya suami yang patut masak, bukannya isteri.

Kalau isteri yang buat, itu dikira sebagai Ihsan atau sedekah daripada isteri. Kalau suami itu tak pandai masak, boleh la isteri itu nak masakkan. Cuma, jangan ingat bila kahwin sahaja, lelaki buat isteri ini macam orang gaji. Masak, basuh baju, cuci rumah semua dia yang buat.

4. Pakaian itu bukan baju semata-mata

Banyak orang fikir, takkan setiap bulan nak beli baju pada isteri. Kalau ikutkan, pakaian sememangnya nafkah wajib setiap bulan, tapi bukan baju atau kain semata-mata.

Tuala wanita, peralatan mandi, peralatan solek, dan macam-macam lagi perkara yang berkaitan dengan keperluan wanita, adalah tanggungjawab wajib seorang suami. Sesetengah orang dia hanya beli baju raya sahaja setahun sekali, tetapi pakaian bulanan langsung diabaikan.

5. Tak boleh dipukul

Haram seorang suami memukul isterinya walaupun niat suami itu untuk mengajar. Tidak ada perkara tersebut dalam Islam. Sekalipun isteri tersebut mungkin tidak hormati suami, tapi bukan cara mengajar isteri tersebut dengan tumbuk, tampar, tarik rambut, tendang dan macam-macam lagi.

Mendidik isteri dalam Islam dimulakan dengan nasihat secara baik, kemudian pisahkan tempat tidur dan kemudian memukul dengan pukulan yang tidak menyakitkan menggunakan hujung kain lembut sahaja. Jika berlaku pukulan, isteri tersebut boleh buat laporan polis atas keganasan rumahtangga.

6. Dilayan dengan cara baik

Suami wajib bercakap dengan percakapan yang baik. Perbuatan seperti memaki hamun, mencarut, bercakap kasar adalah satu bentuk layanan yang tidak baik.

Meskipun hendak bersama dengan isteri, ia tidak boleh datang dalam bentuk paksaan. Apatah lagi apabila isteri berada dalam keadaan haid atau suami nak meliwat isteri sendiri melalui dubur. Haram perbuatan yang melayani isteri seperti itu dalam Islam.

7. Giliran bermalam yang adil

Bagi wanita yang bermadu, hak mereka dalam perkahwinan adalah mendapat giliran bermalam yang adil. Seorang suami yang berpoligami, tidak boleh melebih-lebih isteri yang disukai dan mengenepikan hak isteri yang kurang disukai.

Walaupun mungkin ada isteri yang telah putus haid, tapi dia masih berhak untuk mendapat giliran bermalam. Bukan suami hanya balik waktu siang atau balik sekali sekala sahaja.

❤ Ajarkan juga ilmu ini kepada kawan perempuan atau ahli keluarga anda yang tersayang kerana seorang wanita yang sedang berkahwin atau baru berkahwin perlu tahu hak dirinya sebagai isteri. Kerana kekuatan seorang wanita terletak kepada ilmunya.

Jom saksikan video menarik Cabaran Pegang Ular, Berani Ke? dari adik-adik BK kita ni.

Tonton juga video ini, rasa-rasanya apa yang menarik jika kita shopping di beberapa kedai yang dianggap ‘kedai saka’ ni ye?

Keriangan Famili, jom kita melancong secara maya bersama E-Keluargagader dengan menonton video percutian di The Bentong Farm. Best kalau dapat bawa anak-anak ke sana.

Lagi video menarik!


‘Minta Suami Berhenti Merokok.’ 6 Petua Dr Imelda Untuk Menjaga Kesihatan Dalaman Wanita

“Masa makcik bersalin dahulu pada tahun 1970, 1972 dan 1976, makcik tak ikut sangat cara pantang yang melampau… makan saja yang berkhasiat. Well, saya masih sihat, tiada penyakit tiga atau empat serangkai!”

Demikian komen seorang wanita berusia 77 tahun yang dikongsikan oleh pakar perbidanan dan sakit puan, Dr Imelda Balchin, di laman Facebook beliau.

Apa yang ingin ditekankan oleh Dr Imelda adalah supaya para wanita mencontohi warga emas berkenaan, iaitu pentingnya menambahkan ilmu pengetahuan berkaitan kesihatan daripada sumber yang sahih, iaitu doktor, dan bukannya semberono mengikut petua orang lama.

“Alhamdulilah kepada women empowerment, bila masing-masing sudah tambah ilmu pengetahuan kesihatan yang sahih dari pakar yang ahli di dalam bidang yang merawat wanita, tidak kira orang muda atau orang tua, masing-masing akan ada lebih keyakinan untuk membuat pilihan untuk diri sendiri tanpa rasa tertekan dan takut tentang masa depan mereka.

“Dengar saja nasihat doktor pakar Obstetrik & Ginekologi (O&G) tentang makanan sihat untuk seumur hidup, rajin bersenam dan apa anda perlu buat untuk penjagaan organ dalaman untuk jangkamasa panjang,” ujarnya dalam satu perkongsian di Facebook.

Dr Imelda turut berkongsi enam petua penjagaan kesihatan dalaman wanita selepas bersalin yang disyorkan oleh pakar :

1) Untuk kesihatan jangka panjang payudara, rahim dan ovari, ialah menyusu badan. Ini terbukti mengurangkan risiko kanser payudara, kanser dinding rahim dan kanser ovari.
2) Untuk kesihatan jangka panjang pangkal rahim atau serviks, lakukan pemeriksaan kanser serviks seperti pap-smear atau ujian HPV (Virus Human Papilloma).
3) Untuk menjaga payudara, belajar memeriksa payudara sendiri sekali setiap bulan, dan kemudian lakukan ujian saringan mammogram atau ultrasound apabila sudah berumur 40 tahun ke atas.
4) Belajar buat senaman Kegels setiap hari sampai ke tua untuk mencegah peranakan jatuh.
5) Amalkan pemakanan sihat seumur hidup dan rajin bersenam untuk mengurangkan obesiti, diabetes, darah tinggi, penyakit jantung, strok, risiko penyakit kronik tiga serangkai yang juga boleh meningkatkan risiko kanser dalaman dan pelbagai jenis kanser lain.
6) Minta suami untuk berhenti merokok. Ini terbaik untuk kesihatan jangka panjang organ dalaman anda dan kesihatan seluruh keluarga di samping mengelakkan pembaziran wang.

Tambah Dr Imelda, wanita tidak sewajarnya mengikut pantang larang atau petua orang lama untuk menjaga kesihatan dalaman.

“Enam petua yang saya berikan kepada anda semua ini memang sudah terbukti berkesan dan tak mahal pun.

“Tak payah nak menakutkan wanita selepas bersalin dan ugut mereka berpantang macam zaman dulu untuk kesihatan dalaman.

“Apa yang lebih penting untuk penjagaan kesihatan ialah ada ilmu pengetahuan kesihatan yang sahih dan memperkasakan wanita kita,” ujarnya.

Sumber : mstar

Mesti Baca :


“Hidup Kita Singkat Je, Kalau Buruk Yang Kita Cari, Buruklah Yang Kita Dapat.” Deep Pesanan Adam Corrie!

Sesungguhnya hidup ini harus  dilalui  dengan penuh kesederhanaan, bersyukur, dan tidak berlebihan. Kehidupan yang singkat ini, manusia harus mencari kebaikkan dalam hidup.

Oleh itu, hidup dengan menghormati sesama manusia itu amat penting untuk kesejahteraan hidup. Sebagaimana, dikongsinya oleh pelakon dan usahawan Adam Corrie di instagram miliknya yang berharap, usah bersikap memperlekehkan  dan mempersendakan hidup orang lain kerana hidup ini singkat dan lakukan kebaikkan dalan kehidupan.

Dalam hidup kita, tak perlu perlekehkan hidup orang lain.
Tak lucu pon kita persendakan hidup orang lain. Hidup kita singkat je, kalau buruk yang kita cari.. buruk lah yang kita dapat.

Cari perkara buruk itu ada pada kita, kita perbaiki. Buruk kita sebenarnya lagi banyak… sebab dgn rahmat Allah yang tutup buruk & aib kita, kita nampak baik.

Beliau juga berkongsi doa menutup aib. Moga perkongsian ini bermanfaat untuk kita membaiki diri.

Doa Menutup Aib
Ya Allah, aku memohon keselamatan dunia dan akhirat pada-Mu. Aku memohon ampunan dan keselamatan agama, dunia, keluarga, dan hartaku. Tutupilah segala kekuranganku, tenangkanlah hatiku, jagalah depan, belakang, kanan, kiri, dan atasku. Aku berlindung pada-Mu dari musibah yang tak terduga.

Semoga kita muhasabah diri dalam memperbaiki diri menjadi muslim dan muslimah sejati.

Sumber: Instagram Adam Corrie


Rahsia Nampak Muda & Mantap Walau Usia Melepasi 50 Tahun. Ini Rupanya Yang Diamalkan!

Orang perempuan kalau dikatakan nampak muda dari usia sebenar mesti suka bukan? Maklumlah awet muda, dan jika ditanya apa rahsianya ada sebahagiannya mempunyai amalan petua.

Memang benar, petua awet muda memang banyak dan salah satunya adalah dengan minum jamu asam kunyit. Ini sebagaimana yang dikongsikan oleh Sue M Shauhki atau lebih mesra disapa Kak Suuci tentang ibunya yang nampak muda walau pun umur telah menginjak di usia 50 tahun ke atas.

Jom ikuti perkongsian daripadanya.

“ Kita yang dah nak masuk umur 30 – 40an ni . Kena rajin amalkan jamu…jangan sesekali pandang remeh hal kesihatan. Belom umor 40 , lembik sana sini , masuk angin , kolestrol melonjak. Buat jamu yg mak ajar tu.. suami isteri boleh minum . Biarr segeeeerrr !! “ – bebel bunda saya.

Ni buktinya

Ibu saya berbaju belang. Saya berbaju kebaya. Macam adik saya pulak kan?

Itulah realitynya, kalau cubit lengan ibu saya masih pejal macam anak dara. Di usia 53 tahun masih belom menopause tau

INI JAMU YANG DIAMALKAN OLEH IBUNYA
Jamu Asam Kunyit Mak saya.
Resepi ini untuk 3 liter JAMU .

Bahan-bahan:

Segenggam Kunyit matang.**
Segenggam Halia Bentong. ** Kalau tiada halia bentong, boleh pakai halia tua. Makin tua, makin pedas makin tinggi zat nya.
Segenggam Temukunci**. Ambil ubi dan jari jemari sekali ( saya tak masukkan kali ni )
Segenggam cekur / kencur **. Sama aje kedua duanya. Sini panggil cekur. Jawa panggil kencur.
Daun pandan sehelai – simpulkan .
Daun Sirih 3 ke 5 helai ikut saiz. – optional. ( untuk wanita bagus )
Air 3 mangkuk.

Perisa ikut selera memasing:
2 genggam Asam Jawa , ambil airnya.
2 keping Gula Melaka ( nak manis letak lebih sikit )
Sebiji lemon – belah – belah
Sebatang serai – ketok je
Lada Hitam utk yang lepas bersalin boleh tambahkan ketika fasa memblender tu.
saya letak je semua ni, sedaap nanti.

Cara penyediaannya :

“ Kita yang dah nak masuk umur 30 – 40an ni . Kena rajin amalkan jamu…jangan sesekali pandang remeh hal kesihatan. Belom umor 40 , lembik sana sini , masuk angin , kolestrol melonjak. Buat jamu yg mak ajar tu.. suami isteri boleh minum . Biarr segeeeerrr !! – pesan bunda saya. Hari ni saya nak kongsikan resipi JAMU mak saya buatkan untuk saya 20tahun yang dahulu. Tapi dulu saya liat nak minum jamu ni, sekarang baru lah rase sakit sana sakit sini, baru umur 30 ++.Umur Mak saya dekat 50 tahun, steady lagi tau ! Kulit tegang jeh.Syukur Alhamdulillah masih diberikan rezeki untuk mencari bahan bahan nak buat jamu booster ni.Saya share terus jelah resepinya ya.Resepi orang lain saya tak pasti, tapi ini yg mak saya amalkan sejak beliau masih remaja.Jamu Asam Kunyit Mak saya.Resepi ini untuk 3 liter JAMU .Resipinya:.Segenggam Kunyit matang.**Segenggam Halia Bentong. ** Kalau tiada halia bentong, boleh pakai halia tua. Makin tua, makin pedas makin tinggi zat nya.Segenggam Temukunci**. Ambil ubi dan jari jemari sekali ( saya tak masukkan kali ni )Segenggam cekur / kencur **. Sama aje kedua duanya. Sini panggil cekur. Indonesia panggil kencur.Daun pandan sehelai – simpulkan .Daun Sirih 3 ke 5 helai ikut saiz. – optional. ( untuk wanita bagus )Air 3 mangkuk.Perisa ikut selera memasing:2 genggam Asam Jawa , ambil airnya.2 keping Gula Melaka ( nak manis letak lebih sikit )Sebiji lemon – belah – belah Lada Hitam utk yang lepas bersalin boleh tambahkan ketika fasa memblender tu.saya letak je semua ni, sedaap nanti.Bahan bertanda (**) mestilah di kisar halus.Khasiat:Memulihkan tenagaMemanaskan badanMelancarkan peredaran darahMembuang anginAtasi lenguh lenguh , sengal badanMengurangkan bau badanMencuci dalaman badan dan menyah toksinMenghilangkan keputihanMemulihkan luka dalamanMengecutkan peranakkanMelawaskan pembuanganMenyerikan wajahMencantikkan kulitKhasiat tinggiAgen awet mudaSesuai untuk wanita dan lelakiTidak Sesuai Ketika:Waktu haidSedang hamilAnak kuning / jaundisKalau kencing manis, jangan letakkan gula melaka. Boleh gantikan dengan daun stevia kering.Kalau darah tinggi, jangan masukkan garam. Gula pun kurangkan.NOTA KAKI :Jamu Asam Kunyit Herba siap diminum. Boleh minum panas suam suam. Kalau nak minum sejuk tu boleh minum air sunquick la. Jamu lagi elok , lagi bermanfaat, lagi afdal kalau minum panas suam suam..Boleh tapis bahan kisar tu sebelum masak , dan hampasnya buat LULUR jika RAJIN ya. Tapi saya ikut style mak, tak tapis, bahan kisar tadi terus masuk periuk & masak sehingga mendidih . Sehingga tersejat 1 inci. Mak kata “ BIOR KELUOR SARIPATINYA !” Tuang bahan kisar & bahan lain kedalam periuk dan masak sampai mendidih. Masukkanlah bahan perisa seperti diatas ikut citarasa masing masing. Nak manis, tambah gula melaka. Nak masin, tambah garam. Nak masam manis , tambah gula melaka dan asam jawa. Orang sedang berpantang dalam seratus hari , boleh tambah lada hitam ketika blend. Bagus untuk panaskan badan dan pecah darah beku.Tq semua !!SHARE resepi jamu supaya boleh di turunkan pada anak – anak kita nanti .#KAKSUUCI pon minum jamu tau

NOTA KAKI :
Jamu Asam Kunyit Herba siap diminum. Boleh minum panas suam suam. Kalau nak minum sejuk tu boleh minum air sunquick la. Jamu lagi elok , lagi bermanfaat, lagi afdal kalau minum panas suam suam. Minum secawan pagi sekali secawan Malam sekali. 2 – 3 x seminggu pon dah ok.

Orang sedang berpantang dalam seratus hari , boleh tambah lada hitam ketika blend.
JANGAN TERUS AMBIL JAMU jika anak JAUNDIS .

Bagus untuk panaskan badan dan pecah darah beku. Minum jangan banyak takut anak tak tahan .. panas kan jamu ni. 1/2 cawan waktu pagi sudah memadai. Khasiat kunyit juga untuk mengecutkan rahim yang kembang lepas bersalin.

Orang lelaki pon boleh minum,
Inilah cara orang dulu keluarkan toksin dari badan selain buat rutin kerja harian, memang abis berpeluh , sendawa & kentut tu.. petanda bagus tau !!

Perubahan yang boleh nampak ialah, kulit nampak lebih jernih, berseri & pink – pink sikit..Part lain kena cuba sendiri dulu lah ye.